open-index/open-wikipedia-markdown huggingface dataset:
孙祥

**孙祥**上海人，中國前足球运动員，踢个是左边后卫、左边前卫，也好踢中后卫咾后腰，进过中国国家队，是头一個踢欧冠个中國球員，大家叫伊“欧冠中国第一人”。现在伊是上海上港俱乐部副总经理。孙祥帮伊阿哥孙吉有隻“吉祥兄弟”个讲法。

## 生涯
孙祥从上海出名个平凉路四小、杨浦白洋淀足校学踢足球，1995年进仔上海有线02，参加了2000年的乙级联赛。2002年，俱乐部合并，孙祥来到上海申花，成为主力球员，畀申花获得超霸杯。2003年末代甲A里向，他出场26趟攻入兩球，帮助俱乐部获得末代甲A冠軍。

2006年，孙祥获得英超球队维甘竞技个邀請去試訓，必过呒没畀对方签下来。同年伊搭仔伊阿哥勒垃埃因霍温试训。12月份，荷甲俱乐部PSV埃因霍温要求上海申花拿孙祥租畀伊垃，必过一开始要伊买断。阿末申花愿意拿孙祥租出去，PSV埃因霍温要畀租借费，借用期到同年6月30号。

孙祥加盟PSV埃因霍温仔么，穿28號球衣，勒垃預備隊杯賽四分之一决赛里向出场，2隻号头以後伊勒垃主場踢鹿特丹斯巴达开始跟咾一线队踢比赛，必过呒没出场。6天後，孙祥首发踢左边后卫，下半場32分鐘畀人调下去，是孙祥踢个头一场荷甲聯賽。

2007年2月20号，欧冠里向，孙祥勒垃66分鐘拿受伤个球员调脱上场，踢右中場，是头一個勒垃欧冠出场个中國球員。兩個礼拜以後，孙祥首发踢欧冠，罚个任意球帮球队进球，总比分2:1擊敗阿森纳，领仔球队打进欧冠八強。箇赛季里向，伊拢总踢仔4場欧冠。

國家隊方面，孙祥勒垃上海申花个辰光就进仔中國青年隊、国奧隊。2004年7月11号，伊头一趟代表国家队出场，踢个是阿联酋，接下来参加亚洲杯咾啥个比赛。

2008年7月9号，租去奥地利维也纳个孙祥首发踢奥地利超级联赛。2009年3月份，孙祥连续三场比赛进球。奥地利联赛结束仔么，球队没同孙祥续约，伊弗得弗再回到中国代表上海申花踢比赛。

2010年初，孙祥话为咾下半年再出国踢球，故咾同上海申花只签仔半年个合同，但因为中国足协个规定呒没参赛资格。同一辰光，孙祥咾阿哥孙吉寻申花讨要欠薪，孙祥也拒绝同申花签新合同。孙祥一开始宣布有西班牙、意大利顶级联赛个球队想签伊，必过弗久就去中甲联赛个广州恒大，热天势里向转会。同年4月21号，中国畀玉树地震设立全国哀悼日，孙祥勒垃箇天大摆酒席请上海个体育记者，畀人批评唻，孙祥後首来出面道歉。

2010年7月份，孙祥转会伊辰光勒垃中甲联赛个广州恒大，帮助球队拿着冠军升到中超，获得中超冠军、亚冠冠军、参加世俱杯。

2015年，孙祥回到上海加盟上港集团足球俱乐部。2015赛季同申花个上海德比里向，孙祥畀申花外援卡希尔吃耳光，还拿关心对手倒地情况个队友一把拉开，也畀人批评。後首来同申花有关个情况里向孙祥也侪做出没脑子个事体，一脚踢断脱申花外援个脚咾啥个。

2016年12月份，网丄向传孙祥生淋巴恶性肿瘤，接下来就少有出场，必过呒没官宣退役过。2018年5月份开始成为上港俱乐部副总经理。

## 荣誉
### 俱乐部
;上海申花
* 中国足球甲A联赛冠军(1): 2003
* 中国足球超霸杯冠军(1): 2001
* A3冠军杯冠军(1): 2007
;PSV埃因霍温
* 荷兰足球甲级联赛冠军(1): 2006-07
;奥地利维也纳
* 奧地利盃冠军(1): 2009
;广州恒大
* 中国足球甲级联赛冠军(1)：2010
* 中国足球超级联赛冠军(4)：2011、2012、2013、2014
* 中国足协超级杯冠军(1)：2012
* 中国足协杯冠军(1): 2012
* 中国足球超级联赛最佳阵容：2012
* 亚洲冠军联赛冠军（1）：2013

### 国家队
;中国国家队
* 亚洲杯足球赛
::亚军(1): 2004
* 东亚运动会
::金牌(1): 2005
* 东亚四强赛
::冠军(2): 2005,2010

## 参考
上海杨浦青少年业余足球学校

**上海杨浦青少年业余足球学校**，因为勒垃上海白洋淀，故咾也叫**白洋淀足校**，是上海有名气个青少年足球训练基地。

中国足球职业化前，箇学堂勒垃个白洋淀足球场是杨浦区少体校足球队个地方，是排勒上海市队、上海市少体校队後头第三级区少体校队伍。现在白洋淀足校是上海少有个政府出钞票个青少年足球训练基地，培养出交关踢得丄国家队、国奥队个球员。

## 相关条目
* 白洋淀足球场

## 外部链接
*上海足校全市一根独苗苦撑
上海市杨浦区平凉路第四小学

**上海市杨浦区平凉路第四小学**，简称**平凉路四小**、**平四小学**，勒垃上海市杨浦区平凉路2767弄5号，学堂原本是1936年创立个**上海市公大纱厂子弟小学校**，1959年改称现在箇名字。除脱正常个小学教育，平四小学顶有名气个是足球训练，交关上海队、中国国家队球员就是从箇地方开始踢足球个。

## 外部链接
*学校官方网站
聚四氟乙烯

**聚四氟乙烯**（，缩写***'），商标名***'，故咾也叫**特富龙**、**特氟龍**、**鐵氟龍**，涂勒金属镬子表面么箇镬子就弗搭哉，是杜邦公司个科学家罗伊·J·布朗克勒垃1938年冷猛生头发现个。

## 参考
周嘉锡

**周嘉锡**（），字**览予**，也有写成**懒予**个，嘉兴人，明末清初围棋国手，因为着棋赢仔明末围棋宗师过百龄而出名，写过《懒予弈谱》咾啥个围棋书。後首来，也有人收集整理出《周懒予先生围棋谱》，是围棋史丄头一部棋手专集，里向有伊搭仔过百龄、盛大有等人着个69局搭仔同乡郑谷耕遗谱2局，是嘉兴当地乡贤花仔百年整理出来个。现代为咾纪念伊，用伊个名字成立围棋公开赛。

## 也好看看
* 嘉兴周懒予杯全国新锐围棋公开赛

## 参考
苏浙分界柱

**苏浙分界柱**，勒垃上海市金山区沪杭公路金山卫镇永久村帮浙江省平湖市金桥村交界，高5米，直径0.8米，边长0.33米；箇碑额高0.40米，直径0.60米；箇柱子整体是砖混结构个，砖外头是沙质个建筑材料，高头有十六角形个牒文。箇分界柱民国辰光造垃个，柱子北面么是江苏，南面么是浙江。2012年2月8号，苏浙分界柱成为金山区文物保护点。

## 参考
孝源街道

**孝源街道**，是浙江省湖州市安吉县下頭个一隻街道辦事處。前身是**皈山乡**。

## 歷史沿革
2014年，皈山乡建制撤脱，渠个行政区域改成畀安吉县政府直辖，来咚箇個区域裏向设立**孝源街道**办事处。

## 行政區劃

* 社區：安孝社区
* 行政村：皈山场村、孝源村、观音桥村、尚书𱖇村、洛四房村

## 參考資料
高家堂村（安吉县）

**高家堂村**，是吳越浙江省湖州市安吉縣山川乡个一隻行政村。

高家堂村来咚安吉县山川乡个中部，东面是大里村，南面搭临安搭界，西面搭天荒坪镇搭界，北面是山川村。村面积7平方公里，管9個村民小组。村裏向主要姓陈搭张，陈姓比较多。四成个村民祖籍萧山、富阳、东阳、台州，是同治年间搬过来个，只有一星姓高个村民祖居箇裏。

## 历史沿革
清朝手裏叫张高村，归临安县山川乡一图。共产党占领前後归临安县横畈区山川乡，1950年归临安县山川乡；1955年12月份，归孝丰县港口乡山川高级社；1958年10月份，归安吉县青山公社山川管理区山川生产队；1961年9月份，建指南大队，归山川公社；1981年，改名高家堂大队，归山川公社；1984年，叫高家堂村，归安吉县山川乡。

## 参考资料
安孝社区

**安孝社区**，是浙江省湖州市安吉县孝源街道下頭个一隻社区。

安孝社区是2020年成立个。安孝社区来咚县城个西北面，孝源街道个东北面，到县城10公里左右。东面、南面搭孝源村搭界，西面到康山大道，北面到上影项目个边界（递铺街道个边界）。下头有一隻居民小区。轄區裏向有惠业家具、华味亨食品有限公司、天振地板等公司，还有安吉职教中心、浙江科技学院（安吉校区）搭孝源小学。

## 参考资料
尚书𱖇村

**尚书村**，介歇写成**尚书干村**，也有**尚书垓村**个写法，是浙江省湖州市安吉县孝源街道下頭个一隻行政村。

尚书𱖇村来咚安吉县个西北部，搭安徽省广德市搭界，到安吉县城18公里，下头有三隻自然村。2023年《浙江省标准地名录》寫尚书𱖇村面積2.35平方公里，人口1019人。

## 历史沿革
光绪版《孝丰县志》裏向有“魚池鄉亨圖尚書莊”。1949年，归孝丰县永福乡。同一年秋天公撤乡建区，归郭孝区，叫新政村。1950年春天公，归皈山乡；1956年建尚书高级社；1958年10月份归塘浦公社皈山管理区新政生产队；1961年9月份归皈山公社，叫尚书大队。1981年，改名尚书𱖇大队，1984年1月份叫尚书𱖇行政村。

## 注释


## 参考资料
皈山场村

**皈山场村**，是浙江省湖州市安吉县孝源街道下頭个一隻行政村。

皈山场村来咚安吉县个中西部，西面搭孝丰镇搭界。皈山场村东到孝源村，南到洛四房村，西到尚书𱖇村，北到观音桥村。

## 历史沿革
原皈山场村：1949年，归孝丰县永福乡；同一年秋天公，撤乡建区属郭孝区，叫皈山村；1950年春天公，属皈山乡；1956年，建皈山高级社；1958年10月份，属塘浦公社皈山管理区，叫皈山生产队；1961年9月份，归皈山公社，叫皈山大队；1981年，改名皈山场大队；1984年1月，叫皈山场行政村。

原梅村边村：1949年，归孝丰县永福乡；同一年秋天公，撤乡建区，归鄣孝区新政村；1950年春天公，归皈山乡，1957年，建梅村边高级社；1958年10月份，属塘浦公社皈山管理区新政生产队，1961年9月份归皈山公社，叫新政大队；1981年8月份，改名梅村边大队；1984年1月份，叫梅村边行政村。

2007年底，原来个皈山场村搭梅村边村合并成介歇个**皈山场村**。

## 参考资料
观音桥村（安吉县）

**观音桥村**，是浙江省湖州市安吉县孝源街道下頭个一隻行政村。

观音桥村来咚孝源街道个北部，村域总面积10.6平方公里。

## 历史沿革
1949年，归孝丰县永福乡；同一年秋天公，撤乡建区，归郭孝区施湾村；1950年春天公，归皈山乡；1956年，建施湾高级社；1958年10月份，归塘浦公社皈山管理区施湾生产队；1961年归皈山公社，叫观音大队；1981年8月份，改名观音桥大队；1984年1月份，叫观音桥行政村。

## 参考资料
孝源村

**孝源村**，是浙江省湖州市安吉县孝源街道下頭个一隻行政村。

孝源村来咚孝源街道个东北部，东面搭递铺街道搭界，西北面搭天子湖镇搭界，到县城9公里，村裏向有申嘉湖高速公路孝源出口。村域总面积12平方公里，裏向茶园7000亩、毛竹林4738亩、板栗500余亩。下辖頭有21隻自然村，5隻村民小组，农户886份，总人口3222人。

村裏向郭孝山有“晋郭巨墓”，当地传说东汉郭巨就是来咚箇隻山裏向埋兒子咾尋着黃金。2005年9月份，公布“晋郭巨墓”为第四批安吉县文物保护单位。

## 历史
1949年归孝丰县永福乡；同一年秋天公撤乡建区，归郭孝区，叫孝源村；1950年春天公归孝源乡；1956年，建孝源高级社；1958年10月份，归塘浦公社皈山管理区，叫孝源生产队；1961年9月份归皈山公社，叫孝源大队；1984年1月份叫孝源行政村。

## 参考资料
洛四房村

**洛四房村**，是浙江省湖州市安吉县孝源街道下頭个一隻行政村。

洛四房村来咚孝源街道个南部，到县城12公里，到申嘉湖高速孝丰入口3.5公里，到安吉高铁站22公里；218省道从村裏向穿过；西苕溪上流西溪搭南溪来咚村北交汇。村域总面积4.68平方公里，下头有7隻村民小组，420份人家，1320人。

照1984年《安吉县地名志》个讲法，村裏向有洛四房自然村，鹤鹿溪诸氏分支来咚箇裏，叫“洛水第四房”，簡稱“洛四房”。也有讲法是清朝个辰光村裏木牢牢人喫鴉片咾賭博，鹤鹿溪个诸家第四房就放炮子畀渠拉，欠債个人無得銅錢，只好搭屋咾田賣畀諸家，“洛四房”就是“落到勒諸家个第四房”个意思。

## 歷史沿革
1949年归孝丰县永福乡，同一年秋天公，撤乡建区归郭孝区皈山村；1950年春天公，归皈山乡；1956年冬天公，建洛四房农业合作社；1958年10月份，归塘浦公社山管理区皈山生产队；1961年9月份归皈山公社洛四房大队；1984年1月份，叫洛四房行政村。

## 参考资料
剑山村（安吉县）

**剑山村**，是浙江省湖州市安吉县灵峰街道下頭个一隻行政村。

剑山村来咚灵峰山个西面，东面搭灵峰村搭界，南面搭大竹园村搭界，西面是孝丰镇，北面是递铺街道，到县城10公里。村域面积6.9平方公里，管14隻村民小组，493份人家，1705人。2024年村集体经营性收入569.8万元，农民人均纯收入61920元。

## 歷史沿革
1949年归孝丰县灵峰乡；同一年秋天公，撤乡建区，归孝丰县青山区，叫包家村；1950年春天公，归剑山乡；1955年冬天公，归塘浦乡；1956年三隻初级社一淘建立**剑山高级社**；1953年10月份归塘浦公社塘浦管理区，叫**剑山生产队**；1961年9月份，改叫**剑山大队**；1984年1月份，叫**剑山行政村**。

## 参考资料
横山坞村

**横山坞村**，是浙江省湖州市安吉县灵峰街道下頭个一隻行政村。

横山坞村来咚灵峰国家级旅游度假区个西北部，面积6.8平方公里，下头有6隻自然村，管11隻村民小组，453份1654人，常住外来人口4000多個人。2024年村集体经济经营性收入595万元，农民人均纯收入59600元。

## 历史沿革
1949年，归孝丰县灵峰乡；同一年秋天公，撤乡建区，归孝丰县青山区，叫**包家塘村**；1950年春天公，归尖山乡；1955年冷天公，归孝丰县塘浦乡；1956年，建包家高级社；1958年10月份，归塘浦公社塘浦管理区，叫**包家生产队**；1961年，叫**包家大队**；1981年5月份，改名**横山坞大队**；1984年1月份，叫**横山坞行政村**。

## 参考资料
朗里社区

**朗里社区**，是吳越浙江省湖州市安吉縣昌硕街道个一隻村改居社区。

朗里社区来咚安吉县南面3.5公里，是城乡结合部，从1995年开始政府拆迁征地。

## 历史沿革
历史上归关朗乡；1949年，归三港乡，同一年秋天公，撤乡建区归递铺区，叫朗里村；1950年春天公，归双溪乡；1956年民明、安朗、富强、凤山、大发、凤亭六個初级社一淘建立第三高级社；1958年10月份，归递铺公社双建管理区，叫**双三生产队**；1961年9月份，归双建公社；1981年3月份，改名**朗里大队**；1984年1月份，叫**朗里行政村**。

2001年召开村改居动员会，包括递铺镇朗里村个17隻村坊会得撤脱行政村组建居委会。

## 参考资料
递铺镇

**递铺镇**，是老底子浙江省安吉县个一隻行政建制鎮，也是箇辰光安吉縣城个所在。

## 历史沿革
1949年4月30号，共产党占领递铺之后，属递铺区。1958年人民公社化个辰光，搭三岭、双建、三合乡一淘成立递铺人民公社，递铺镇是下头个管理区。1958年11月份，孝丰县并到安吉县，中共安吉县委、安吉县人民政府搬到递铺。1959年7月份，**递铺镇**从递铺人民公社分出来。1966年改成**地铺镇**，1981年恢复**递铺镇**个名字。

1972年7月份，递铺、递二、上郎箇三隻大队划畀递铺镇。

1995年，丰食溪乡撤脱，渠个行政区域并递铺镇，凤凰山乡余墩村也划畀递铺镇管，调整之后递铺镇个名字搭驻地弗变，管17隻行政村搭16隻居民区。2000年1月份，凤凰山乡、南北庄乡搭三官乡并到递铺镇，同时，港口乡撤脱，原来港口乡个霞泉村搭碧门村划畀递铺镇。2001年7月份，递铺镇搭安城镇撤脱，一淘设立新个递铺镇。

2009年2月份，安吉经济开发区搭原来个递铺镇合并，成立**安吉经济开发区（递铺镇）**，实行“区镇合一”个新体制，管塘浦等42隻行政村（社區）搭一隻城市社區桃城社區。2014年，递铺镇建制撤脱，来咚原来递铺镇个地方设立递铺街道、昌硕街道搭灵峰街道。虽则递铺街道保留了递铺个名字，但是安吉县城个中心区域实际丄来咚新成立个昌硕街道，渠是介歇安吉县个政治、经济搭文化中心。

## 参考资料
上海市足球协会甲级联赛

**上海市足球协会甲级联赛**，简称**上甲联赛**，是中国上海市第2级别个足球联赛，上海市足球协会主办个，每隻球队乓顶好报名3名外籍业余球员。球队捞仔冠军么好升级去踢上海市足球协会超级联赛。2018年，上海市足球甲级联赛创办。
长乐社区（安吉县）

**长乐社区**，是吳越浙江省湖州市安吉縣递铺街道个一隻社区。

长乐社区是原来个安乐村搭长弄口村合并来个，东到鲁家，南面搭铜山桥社区搭界，西面、北面到西苕溪。

## 参考资料
铜山桥社区

**铜山桥社区**，是吳越浙江省湖州市安吉縣昌硕街道个一隻社区。

铜山桥社区来咚安吉县城个东北部。东面到齐云路、南面到灵芝东路、西面到递铺港、北面到古障东路，区域面积0.9平方公里，包括香山花园、华乐小区、水岸人家、天熙蔷薇郡、铜山半岛搭散区。

## 参考资料
三里亭社区（安吉县）

**三里亭社区**，是吳越浙江省湖州市安吉縣昌硕街道个一隻社区。

2020年，原来个广场社区、灵峰社区撤脱，组建广场社区、**三里亭社区**、清滨社区、凤亭社区搭箭东社区。

三里亭社区来咚昌硕街道个西北面。东到天荒坪中路，南到胜利西路，西到灵峰北路，北到浦源大道，区域面积0.45平方公里。辖区包括时代新城、璟和花园、浦源城等5隻封闭式小区，阳光小区、泰鑫小区2隻开放式小区，鼎盛路、通凌路等13条背街小巷搭1隻农贸市场。

## 参考资料
凤亭社区（安吉县）

**凤亭社区**，是吳越浙江省湖州市安吉縣昌硕街道个一隻社区。

2020年6月份，安吉县人民政府调整街道城市社区区划，原来个灵峰社区撤脱，拆出来**凤亭社区**（另外两隻分出来个社区是清滨社区搭箭东社区）。社区来咚安吉县城个中心，区域面积1.2平方公里，包括君阅国际、尚城公馆、市民中心、天平花园、竹贤山庄、翠竹小区、怡然公寓、翠柳苑、散居等12隻小区。

社區东到天荒坪路，南到里荣路、云鸿路，西到灵峰路、恒威路，北到昌硕路。

## 参考资料
凤凰社区（安吉县）

**凤凰社区**，是吳越浙江省湖州市安吉縣昌硕街道个一隻社区。

凤凰社区面积0.9平方公里，东到凤凰山脚，南面搭朗里村搭界，西靠递铺港，北靠云鸿路，管凤凰一区到五区，凤栖苑、秋芦东苑等8隻住宅小区，主要是别墅房。

## 参考资料
昌硕社区

**昌硕社区**，是吳越浙江省湖州市安吉縣昌硕街道个一隻社区。

昌硕社区来咚安吉县城中心，区域面积0.73平方公里，东面到天目路，南面到云鸿路，西面到天荒坪路，北面到胜利路，包括河东、城南、邮电、工农箇四大区块共建单位有县城管局、县司法局、县住建局、团县委。

## 參考資料
新街桥社区

**新街桥社区**，是吳越浙江省湖州市安吉縣昌硕街道个一隻社区。

新街桥社区来咚安吉县城中心，辖区包括镇东、镇西、下街、富华、城西、朱家村箇六大区块，总面积0.83平方公里。

## 參考資料
玉磬社区

**玉磬社区**，是吳越浙江省湖州市安吉縣昌硕街道个一隻社区。

玉磬社区来咚安吉县城个东南面，东面到三友社区，南面到云鸿东路，西面靠玉磬路，北面到胜利东路，社区总面积0.55平方公里，下头管白米塘小区、银景花园、祥云小区、东方景苑、锦绣家园，祥溪中心村。

## 參考資料
桃园社区（安吉县）

**桃园社区**，是吳越浙江省湖州市安吉縣昌硕街道个一隻社区。

桃园社区来咚县城个东北部，天目中路个东面，胜利东路个北面，灵芝东路个南面，总区域面积1.41平方公里，综合服务楼面积550平方米。辖区裏向有紫竹山庄、蓝天花园箇八隻封闭式小区搭芜园新村一区、二区等九隻开放式小区，还有穿插勒递二、余墩社区之间个散居。

## 參考資料
云鸿社区

**云鸿社区**，是吳越浙江省湖州市安吉縣昌硕街道个一隻社区。

云鸿社区来咚县城个南部，东靠递铺港，南面到龙山体育公园，西面到天荒坪路，北面到云鸿东路，区域面积0.95平方公里左右，包括芝里一到四区，河滨花园、龙山小区、茗仕雅墅、秋芦南苑、迪阳公寓，还有亿城嘉园、檀香园、龙山庄园等幾個新建小区，亨孛冷打20隻集中住宅区块。县下派共建单位4隻：县教育局、审计局、科技局、住房公积金；区域共建单位2隻：安吉县水利局、县妇幼保健院。

## 参考资料
灵芝社区（安吉县）

**灵芝社区**，是吳越浙江省湖州市安吉縣昌硕街道个一隻社区。

灵芝社区来咚县城个北面，南面到灵芝路，东面到递铺港，西北到古鄣路，区域面积1.3平方公里左右，下头管宁馨花园、汇丰北苑、新嘉园、嘉和苑、翰林阁等小区，还有油化厂宿舍、杨家花厅搭应家谭等散居户。

## 參考資料
上郎社区

**上郎社区**，是吳越浙江省湖州市安吉縣昌硕街道个一隻村改居社区。

上郎社区来咚县城中心，南面是昌硕路，西面是天荒坪路，北面是胜利路。根据2023年个《浙江省标准地名录》，上郎社区面积0.15平方公里，人口639人。

## 历史沿革
宋、元个辰光，归安吉县风亭乡；明代归安吉县东北区风亭乡；清朝雍正七年（1729年）推行顺庄法，归安吉县南路安区凤亭乡三庄。同治十三年（1874年）《安吉县志》裏向有“三庄上郎村”个名字。老底子自然村有上郎、窑墩、祠堂横头、李王庙等。村坊个名字是从郎姓来个，中华人民共和国成立之前还有郎氏祠堂，有“祠堂横头”个小村。窑墩个名字是从老底子个瓦窑来个，李王庙、关帝庙都是老底子个庙名。1949年归递铺区，1950年是永安乡一村，1955年冬天公，归三合乡永安高级社；1956年10月份，是递铺公社上郎生产队，1957年，归县“七一”农场；1961年9月份，归递铺公社，是**上郎大队**；1984年1月份，是**上郎村**，归递铺镇。

2001年召开村改居动员会，包括递铺镇上郎村个17隻村坊会得撤脱行政村组建居委会。

## 参考资料
三友社区（安吉县）

**三友社区**，是吳越浙江省湖州市安吉縣昌硕街道个一隻村改居社区。

三友社区来咚安吉县城个东面，是原来个**祥溪**、**十字路**、**禹山坞**搭**石马村**合并成个。后寨路、安吉大道从箇裏穿過，社区裏向有石马港，还搭凤凰山、馒头山、杭长高速贴隔壁。 社区面积24.8平方公里。

## 历史沿革
2014年递铺镇撤脱，**三友社区**归新成立个昌硕街道，委托递铺街道管理，2015年取消托管。

## 参考资料
广场社区（安吉县）

**广场社区**，是吳越浙江省湖州市安吉縣昌硕街道个一隻社区。

广场社区是2002年成立个。2020年，原来个广场社区撤脱，拆出介歇个广场社区搭三里亭社区。广场社区东到天荒坪路，南到浦源大道，西到浒溪，北到灵芝路。根据2023年个《浙江省标准地名录》，广场社区面积0.58平方公里，人口4101人，叫箇個名字是因爲渠來咚生態廣場个邊丄。

## 參考資料
山头社区（安吉县）

**山头社区**，是吳越浙江省湖州市安吉縣昌硕街道个一隻村改居社区。

山头社区来咚县城个西侧，04、11省道交叉口个西北面，浒溪河沿村西绕北流，社区贴牢县行政中心、交通中心安吉车站、三里亭农贸市场、凯旋门大酒店、中医院、浒畔居等场许。

## 历史沿革
宋、元辰光归安吉县凤亭乡，明朝归安吉县东北区凤亭乡，清朝辰光归安吉县南路安区凤亭乡一庄。清朝同治府、县志列“一庄大圩”。共产党占领前後，归孝丰县灵峰乡。1949年秋天公撤乡建区，归青山区；1950年划畀安吉县递铺区双桥乡，1955年归三合乡；1956年，6隻初级社一淘建立山头高级社；1958年，归递铺公社范潭生产队；1961年9月份，从范潭生产队划出，建立**山头大队**；1983年叫**山头村**，归丰食溪乡。

2001年召开村改居动员会，包括山头村个17隻村坊会得撤脱行政村组建居委会。

## 参考资料
阳光社区（安吉县）

**阳光社区**，是吳越浙江省湖州市安吉縣递铺街道个一隻社区。

本来个阳光社区来咚新11省道个南面，西苕溪个西面，王母山个东面，面积17.49平方公里，区裏向有景都翡翠湾、万华公馆、青青家园、新城雾山家园、佳源广场、兰廷公馆、三官五组、六组散区）等。根据2023年个《浙江省标准地名录》，阳光社区面积13平方公里，人口2123人，社區个名字是从阳光工业园区来个。

2022年，撤脱原来个阳光社区，拆出兩隻新个城市社区，分别是苕秀社区搭**阳光社区**。新个阳光社区东到杭长高速，南到古鄣路、阳光大道，西到天荒坪北路、浒溪、西港溪、百草园淡竹林，北到新11省道。

## 参考资料
苕秀社区

**苕秀社区**，是吳越浙江省湖州市安吉縣递铺街道个一隻社区。

2022年，撤脱原来个阳光社区，拆出兩隻新个城市社区，分别是苕秀社区搭阳光社区。苕秀社区东到天荒坪北路、浒溪，南到浒溪，西到王母山（包括东王母山）、浮玉中路，北到阳光大道。

## 参考资料
浦源社区（安吉县）

**浦源社区**，是吳越浙江省湖州市安吉縣递铺街道个一隻社区。

浦源社区来咚吉二路个南面，新11省道个东面，经九路个北面，浒溪王母山个西面，区裏向有浒畔居西区、竹贸城一期、竹贸城住宅楼、竹雅园、兴龙之城、兴龙云水居、康山、康山煤矿、丰食溪、塘浦乡、鹤鹿溪散户等。

根据2023年个《浙江省标准地名录》，浦源社区面积28.3平方公里，人口1047人，叫箇個名字是因为来咚浦源大道周边。

## 参考资料
塘浦社区

**塘浦社区**，是吳越浙江省湖州市安吉縣递铺街道个一隻社区。

塘浦社区来咚县城个西面，东面是万亩村，南面是东浜社区，北面是西苕溪。根据2023年个《浙江省标准地名录》，塘浦社区面积12平方公里，人口1420人。

2001年召开村改居动员会，包括**塘浦村**个17隻村坊会得撤脱行政村组建居委会。

## 历史沿革
老底子孝丰西乡、南乡个毛竹、木炭咾啥个山货，走水路运到梅溪去，帆船、竹筏都停勒箇裏，是一隻小集镇，光绪《孝丰县志》有“灵奕乡艮图唐福镇”，後歇來改名塘浦。另外，来咚西苕溪北岸，也有一隻叫塘浦个自然村，介歇归康山村管。

历史上归孝丰县灵奕乡，叫唐福镇；1949年，归孝丰县永福乡，同一年秋天公撤乡建区，归郭孝区，叫塘浦村；1950年春天公，归塘浦乡；1956年，光华、黎明、华光三隻初级社一淘建塘浦高级社；1958年10月份，归塘浦管理区，叫塘浦生产队；1961年9月份，叫塘浦大队；1984年1月份，改叫塘浦行政村。

## 参考资料
东浜社区（安吉县）

**东浜社区**，是吳越浙江省湖州市安吉縣递铺街道个一隻社区。

社区来咚县城个西郊，龙王溪边丄，因为来咚龙王溪东岸咾叫箇個名字。根据2023年个《浙江省标准地名录》，东浜社区面积3平方公里，人口1968人。

## 历史沿革
1949年，归孝丰县永福乡，同一年秋天公，撤乡建区，归孝丰县郭孝区，叫东浜村；1950年春天公，归塘浦乡；1956年，七隻初级社合并建东浜高级社；1958年10月份，归塘浦公社塘浦管理区，叫东浜生产队；1961年9月份，改叫东浜大队，划出净土另外建大队；1984年1月份，叫东浜行政村。

2001年召开村改居动员会，包括**东浜村**个17隻村坊会得撤脱行政村组建居委会。

## 参考资料
雉城街道

**雉城街道**，是吴越湖州市长兴县个一隻街道办事处。雉城街道有拉长兴县个中心城区，东到新104国道，南到宣杭铁路，西到新长铁路，北到太湖大道。

## 历史沿革
2000年开始，雉城镇建制逐步改成街道办事处，箇一年10月份，勒垃雉城镇辖区裏向成立古城街、仓前街搭台基山箇三隻街道办事处。2007年4月份，**古城街道**成立，包括雉城镇个三隻街道办事处（仓前、台基山搭古城）搭一部分居民区（村改居）2012年，雉城镇建制撤脱，成立**雉城街道**、画溪街道搭太湖街道，雉城街道是拉古城街道个基础丄改建成个。2015年，从雉城街道拆分出龙山街道。

## 行政区划
雉城街道管7隻村改居民区搭18隻社区：

社区：回龙山社区、北门社区、金陵社区、马巾巷社区、米行弄社区、明珠路社区、南门社区、三狮社区、水木花都社区、小西门社区、仓前街社区、鱼巷口社区、台苑新村社区、所前社区、皇家湾社区、二虎头社区、大西门社区、高阳桥社区

居民区：上杨居民区、钮店湾居民区、雉城居民区、古城居民区、五峰居民区、高家墩居民区、金莲桥居民区

## 参考资料
北门社区（长兴县）

**北门社区**，是吴越浙江省湖州市长兴县雉城街道个一隻社区。

北门社区是2001年7月份成立个，有拉雉城街道个中心经济腹带，东到长水港，南到护城河，西到金陵中路，北到太湖中路。根据2023年个《浙江省标准地名录》，北门社区面积0.45平方公里，人口5041人。

## 参考资料
金陵社区（长兴县）

**金陵社区**，是吴越浙江省湖州市长兴县雉城街道个一隻社区。

北门社区是2001年成立个，东到金陵南路，西到长安路，北到长兴港，南到黄土港。根据2023年个《浙江省标准地名录》，金陵社区面积0.65平方公里，人口1947人。社區裏向有海兴小区、长安小区、金城小区古龙公寓、金陵悦府等7隻小区。

## 参考资料
净土社区

**净土社区**，是吳越浙江省湖州市安吉縣递铺街道个一隻社区。

社区来咚城西，到县城9公里，东面搭东浜社区、横山坞村搭界，南面搭剑山村、孝丰镇个城东社区搭界，西面搭鹤鹿溪村、孝丰镇个东山搭界。根据2023年个《浙江省标准地名录》，净土社区面积2平方公里，人口1873人。

## 历史沿革
1949年，归孝丰县灵峰乡，同一年秋天公，撤乡建区，归孝丰县青山区，叫净土村；1950年春天公，归尖山乡；1955年冬天公，归塘浦乡；1956年，三隻初级社合并建净土高级社；1958年10月份，归塘浦管理区，叫东浜生产队；1961年9月份，从东浜分出**净土大队**；1984年1月份，叫**净土行政村**。

2001年召开村改居动员会，包括净土村个17隻村坊会得撤脱行政村组建居委会。

## 参考资料
回龙山社区（长兴县）

**回龙山社区**，是吴越浙江省湖州市长兴县雉城街道个一隻社区。

回龙山社区是2014年成立个，6月16号开始运行，蹲个人主要是拆迁安置居民搭外来新居民。社区有拉雉城街道个顶西面，东到画溪大道，南到长兴港，西到兴长铁路小浦镇五庄村，北到党校路搭回龙山路交叉口。辖区包括西城时代、蓝天嘉苑、紫藤花墅、都市景苑、五峰花园、云山府介6隻小区。有常住人口3160份，10161人。根据2023年个《浙江省标准地名录》，回龙山社区面积0.9平方公里，人口715人，名字是从回龙山路来个。

## 参考资料
李家巷社区（长兴县）

**李家巷社区**，也叫**李家巷居委会**，是吳越浙江省湖州市長興縣李家巷鎮个一隻社区。

2006年，李家巷镇个李家巷、龙华、白鹤岭、孙家园搭杨家山箇5隻居委会合并成**李家巷居委会**。根据2023年个《浙江省标准地名录》，李家巷居委会面积2.5平方公里，人口2041人。

## 参考资料
双河村（安吉县）

**双河村**，是吳越浙江省湖州市安吉縣递铺街道个一隻行政村。

根据2023年个《浙江省标准地名录》，双河村面积5平方公里，人口4876人。

## 歷史沿革
原来个狮子山村：1949年归递铺镇，同一年秋天公，归递铺区，叫11村；1950年春天公，归双河乡；1955年冬天公，归三合乡；1956年，双友、双阳两隻初级社一淘建双河高级社；1958年10月份，归递铺公社，叫双河生产队；1961年，叫双河大队，1981年5月份改名狮子山大队；1983年5月份，叫狮子山行政村。

原来个梅园村：1949年归递铺镇、递铺区，叫梅园村；1950年春天公，归双河乡；1955年冬天公，归三合乡；1956年四隻初级社一淘建丰裕高级社；1958年10月份，归递铺公社，叫双友生产队；1981年5月份，改名梅园大队；1983年5月份，叫梅园行政村。

原来个方家上村：1949年归递铺区，叫12村；1950年春天公，归双河乡；1955年冬天公，归三合乡；1956年正阳、光阳两隻初级社一淘建立双阳高级社；1958年10月份，归递铺公社，叫双阳生产队；1961年9月份，叫双阳大队；1981年5月份改名方家上大队；1983年5月份，叫方家上行政村。

2008年，原来个狮子山、梅园、方家上三隻村坊合并成**双河村**。

## 参考资料
广福桥村

**廣福橋村**，是吳越浙江省湖州市長興縣李家巷鎮个一隻行政村。

广福桥村包括杨家湾、广福桥、钱家渎、杨家㘰、江家渎、周家渎、沈家㘰介七隻自然村组成，东面搭李家巷村、老虎洞村搭界，西面搭计家浜村搭界，南面搭石泉村搭界，北面贴牢新104国道。根据2023年个《浙江省标准地名录》，广福桥村面积2.7平方公里，人口1564人。介歇畀南太湖新区长兴分区代管。

## 参考资料
刘家渡村（长兴县）

**刘家渡村**，是吳越浙江省湖州市長興縣李家巷鎮个一隻行政村。

刘家渡村有拉李家巷镇个西北部，104国道个边丄，李家巷镇新世纪工业园区个对过。根据2023年个《浙江省标准地名录》，刘家渡村面积3.37平方公里，人口2653人。

## 参考资料
李家巷村（长兴县）

**李家巷村**，是吳越浙江省湖州市長興縣李家巷鎮个一隻行政村。

根据2023年个《浙江省标准地名录》，李家巷村面积6.4平方公里，人口3385人。

## 参考资料
祝良村

**祝良村**，是吳越浙江省湖州市南潯區舊館街道个一隻行政村。

隻村坊有拉旧馆街道个东南角丄，东南搭双林镇搭界，旧双公路从村裏向穿过。村域面积3.67平方公里，介歇有24隻自然村，22隻村民小组，总户数558份，人口2220人，总耕地面积3285亩，裏向水田面积2747亩，桑地面积538亩。

渠是2002年4月份，祝桥、良民两村合并成个，名字是两隻村坊各取一個字。

## 参考资料
嬉野温泉站

**嬉野温泉站**（）是勒拉佐贺县嬉野市嬉野町个铁路车站，是九州旅客铁道（JR九州）个西九州新干线隻车站。

## 外部链接

*JR九州嬉野溫泉站
西坝村（长兴县）

**西坝村**，是吳越浙江省湖州市長興縣李家巷鎮个一隻行政村。

西坝村有拉李家巷镇个北部，面积1.5平方公里。根据2023年个《浙江省标准地名录》，西坝村面积1.5平方公里，人口968人。

## 参考资料
山湖花园社区

**山湖花园社区**，是吴越浙江省湖州市长兴县洪桥镇个一隻社区。介歇畀长兴太湖图影旅游度假区代管。

山湖花园社区是2020年4月份成立个，是陈湾村、碧岩村、大荡漾村等6隻行政村搭1隻居委会个拆迁户安置成个。小区裏向有安置房3088套，入住人口超过6500人。社区北靠太湖，南靠龙之梦乐园。

## 参考资料
弁山村

**弁山村**，是吴越浙江省湖州市长兴县洪桥镇个一隻行政村。

弁山村有拉弁山脚，管5隻自然村，8隻村民小组，村域面积3.8平方公里，耕地1092亩、山林2487亩，人口1534人457户。

2002年，郑家浜村、范湾村，合并成弁山村。

## 参考资料
洪桥社区（长兴县）

**洪桥社区**，是吴越浙江省湖州市长兴县洪桥镇个一隻社区。

洪桥社区管9隻小区，3隻居民小组，社区面积0.32平方公里，人口1060人565户。

## 参考资料
东王村（长兴县）

**东王村**，是吴越浙江省湖州市长兴县洪桥镇个一隻行政村。

东王村有拉洪桥镇个东部，管14隻自然村，12隻村民小组，村域面积3.5平方公里，耕地2602亩、旱地471.84亩、水田1985.51亩，人口2368人738户。

2002年，东王村搭大㘰坝村合并成新个东王村。

## 参考资料
水木花都社区

**水木花都社区**，是吴越浙江省湖州市长兴县雉城街道个一隻社区。

水木花都社区有拉长兴县城区个西部，东到水木花都路，西到画溪大道，南到长兴港，北到县前街延伸段。下头有水木花都搭五丰福地箇两隻小区。区域面积0.8平方千米，房子280幢，总户数5561户，人口16530人。根据2023年个《浙江省标准地名录》，水木花都社区面积1.25平方公里，人口4223人。

水木花都社区是2007年9月份成立个。

## 参考资料
戚家村（湖州市）

**戚家村**，是浙江省湖州市吴兴区杨家埠街道个一隻行政村。

戚家村下頭有戚家村、西村、玄通桥、严介圩介4隻自然村、9隻村民小组。

## 參考資料
塘口村（湖州市）

**塘口村**，是浙江省湖州市吴兴区杨家埠街道个一隻行政村。

塘口村有拉杨家埠街道办事处个所在地，东面搭乌陵山村搭界，南靠西苕溪泗安港，西面搭长兴县吕山乡杨吴村搭界，北面是长湖申线航道。

## 参考资料
亭子桥村（长兴县）

**亭子桥村**，是吴越浙江省湖州市长兴县洪桥镇个一隻行政村

亭子桥村有拉洪桥镇个东部，东面是杭宁高铁，南面是弁山，申苏浙皖高速公路边沿，西面连牢赵洪公路，北面到中道港，杨家浦港拉村裏向穿过，管9隻自然村，11隻村民小组，村域面积4.4平方公里，耕地887亩、山林2100亩，人口2500人790户。

2002年，王家坝村、俞家荡村合并成亭子桥村。

## 参考资料
云峰村（长兴县）

**云峰村**，是吳越浙江省湖州市長興縣泗安鎮个一隻行政村。

云峰村有拉泗安镇个西北部，属丘陵地区。东面搭毛家村搭界，南面搭罗家地村搭界，西面搭二界岭村搭界，北面搭煤山镇十月村搭界，杭长高速從村裏向横穿，泗槐线穿过全村。

渠是2002年邱家村、云峰村两村合并成个。

## 參考資料
和桥村（湖州市）

**和桥村**，是浙江省湖州市吴兴区杨家埠街道个一隻行政村。

和桥村是2020年8月份**钮店桥村**搭**胡子㘰村**合并成个。

## 参考资料
生态广场（安吉县）

**生态广场**，来咚吴越浙江湖州安吉昌硕街道浦源大道730号，2001年新造好个安吉县行政中心个南面。广场是2000年7月份开始造，2001年10月20号正式竣工个，总投资一個多亿人民币。广场占地面积14.4万平方米。广场正当中有一隻廿來米高个三角形拱门“世纪门”。广场丄还有“黄浦江之母”雕塑。

2005年，来咚鄣吴镇出土个吴昌硕写个“阖村公禁”石碑，移到安吉生态广场。

## 参考资料
芝里社区

**芝里社区**，是吳越浙江省湖州市安吉縣昌硕街道个一隻村改居社区。

芝里社区是2005年7月份成立个，社区东起递铺港，南面搭筏湖水库搭界，西接天荒坪中路，北靠云鸿路。区域面积3.3平方公里，土地总面积20亩。下头有5隻自然村，5隻村民小组，有农户390户，总人口1157人。

## 歷史沿革
宋元辰光归安吉县凤亭乡；明代归安吉县东北区凤亭乡；清朝归安吉县南路安区凤亭乡三庄，同治《湖州府志》、《安吉县志》都有“三庄芝里村、汪家庄”个名字。民国手裏到1949年，归安吉县递铺镇递铺区。1950年，归永安乡，1955年冬天公，归三合乡，1956年归永安高级社；1958年10月份，归递铺公社，叫芝里生产队；1961年9月份改成芝里大队；1983年，叫**芝里村**，归丰食溪乡。1995年，丰食溪乡并递铺镇。2001年召开村改居动员会，包括芝里村个17隻村坊会得撤脱行政村组建居委会。2014年递铺镇撤脱，**芝里社区**归新成立个昌硕街道。

## 参考资料
马家弄村（安吉县）

**马家弄村**，是吳越浙江省湖州市安吉縣山川乡个一隻行政村。

马家弄村来咚安吉县南部个山川乡,，天目山脉北支中部，是安吉搭余杭、临安搭界个山区，有马家弄、横柏坑、外山、黄庙坞、高坞里、梅石头、龙井坞箇7隻自然村。1994年全村265份人家，861個人，男人432個、女人429個，主要姓数有徐、李、梁、丁， 徐姓占17%，村民一半是同治初年从萧山、富阳、天台等地方搬过来个人个后代。根据2023年个《浙江省标准地名录》，马家弄村面积8平方公里，人口885人。

## 历史沿革
1945年个辰光，新四军第三支队来咚箇裏设过江淮造币厂，发放贷款。1949年共產黨佔領前後归临安县横畈区山川乡，叫马家弄村。1950年春天公，归山川乡，1955年12月份，划畀孝丰县港口乡联川高级社；1958年10月份，叫联川生产队，归安吉县青山公社山川管理区。1961年9月份叫联川大队，归山川公社；1981年8月份，根据驻地改名马家弄大队。1984年1月份，叫马家弄村，归山川乡。

## 参考资料
黄杜村

**黄杜村**，是吳越浙江省湖州市安吉縣溪龙乡个一隻行政村。

黄杜村来咚溪龙乡个南部，面积11.5平方公里，管6隻自然村。根据2023年个《浙江省标准地名录》，黄杜村面积11.5平方公里，人口1518人。

## 参考资料
西苕溪

**西苕溪**，也叫**龙溪港**，是浙江湖州个一条河港，流进太湖，因为路过天目山北支“遍山生苕”个广苕山，故咾叫箇名字。

西苕溪上游有南溪、西溪两隻源头。正源西溪勒垃浙江安吉、安徽宁国交界处个天目山天锦堂，望东北流到洛四房村么同南溪合并仔么叫西苕溪。後首来又岔出两支，北支沿牢老底子西苕溪，南支沿牢1889年以后个西苕溪干流，两支後首来流了一淘，再勒垃湖州同东苕溪汇合，成为苕溪。

西苕溪干流长145公里，流域面积2274平方公里，多年平均流量52立方米/秒，是浙江北部重要个通航河浜。

## 参考
桃城社区（安吉县）

**桃城社区**，是吳越浙江省湖州市安吉縣递铺街道个一隻社区。介歇畀安吉县农科区代管。

桃城社区是老底子安城镇个所在地，搭安城村搭界，辖区1.5平方公里。2014年，递铺镇撤脱，设立昌硕街道、递铺街道搭灵峰街道，归递铺街道。2024年，包括桃城社区个递铺街道安城片区个10隻村（社區）划畀安吉县农科区代管。

## 参考资料
长合社区（安吉县）

**长合社区**，是吳越浙江省湖州市安吉縣天子湖镇个一隻社区。

## 历史沿革
2022年天子湖镇发布设立长合社区个征求意见公示，要设立长合社区管天子湖镇开发个商住小区，范围是高禹村、良朋村、南北湖村、西亩村等，面积7.94平方公里。2023年4月3号，长合社区成立，下头有造好快个商业小区都会里搭锦天云澜湾等，是天子湖镇頭一隻城市社区，社区户籍人口是原来上马山、新区居民委员会下头所有个居民。

## 参考资料
后河村（安吉县）

**后河村**，是吳越浙江省湖州市安吉縣溪龙乡个一隻行政村。

后河村来咚溪龙乡个西部，西苕溪沿村流过。全村区域面积3.48平方公里，管6隻自然村。根据2023年个《浙江省标准地名录》，后河村面积3.48平方公里，人口1187人。

## 参考资料
新丰村（安吉县）

**新丰村**，是吳越浙江省湖州市安吉縣溪龙乡个一隻行政村。

新丰村来咚溪龙乡个西北部，西苕溪个南面，到县城廿公里路。根据2023年个《浙江省标准地名录》，新丰村面积2.4平方公里，人口1366人。

## 參考資料
上海市石油化工科技馆

**上海市石油化工科技馆**勒垃上海市金山区金一路48号，原本是**上海石化展示厅**，是中国头一家石油化工专业展馆，占地1500平方米，2006年开个，是上海市科学技术委员会搭仔上海石油化工股份有限公司一道造个。场馆有四隻展厅，介绍石油形成、勘探、炼油化工、塑料化纤咾啥个石油化工个科学知识，展示上海石化个历史。上海市石油化工科技馆是上海市爱国主义教育基地。

## 也好看看
* 上海石化

## 参考文献

## 外部链接
* 上海石化
* 上海市爱国主义教育基地官网
徐村湾村

**徐村湾村**，是吳越浙江省湖州市安吉縣溪龙乡个一隻行政村。

徐村湾村来咚西苕溪东面，属平原㘰区，11省道从村裏向穿过。根据2023年个《浙江省标准地名录》，徐村湾村面积8.3平方公里，人口2080人。

## 参考资料
枫泾镇人民公社旧址

**枫泾镇人民公社旧址**，勒垃中华人民共和国上海市金山区枫泾镇和平街85号，是上海保存唻顶完整个一隻人民公社旧址，里向有当年用个办公室。2008年2月8号，金山区人民政府拿伊当成金山区文物保护单位。2014年4月4号，枫泾镇人民公社旧址成为上海市文物保护单位。

## 参考
朱学范故居

**朱学范故居**，勒垃中华人民共和国上海市金山区枫泾镇新街11号。朱学范故居是栋老式江南民居，是朱学范出世个地方，小青瓦白粉墙立面、砖木结构，二层楼二进，绞圈房子，总占地面积632平方米，另外勒垃箇建筑个西北面有砖混结构个三层楼念佛楼。2005年10月12号，朱学范故居成为金山区文物保护单位。2006年，金山区枫泾镇修复故居对外开放。2014年4月4号，朱学范故居 成为上海市文物保护单位。

## 参考
金山卫城侵华日军杀人塘

**金山卫城侵华日军杀人塘**，勒垃中华人民共和国上海市金山区金山卫镇老卫清路古城路路口东北面200米个地方。

## 历史
1937年11月5号，侵华日军登陆金山卫仔么，几日天斩脱50几個农民。箇面原本是隻瘪凼，伊辰光畀日本人杀脱个人埋勒箇地方。1964年，箇塘填成耕田。为咾纪念箇桩事体，1966年金山卫人民公社勒垃箇地方立碑。1984年3月19号，上海市文物管理委员会公布伊是日本帝国主义侵略上海遗址纪地点。2014年4月4号，伊成为市级文物保护单位。

## 参考
受荣村

**受荣村**，是吳越浙江省湖州市安吉縣天子湖镇个一隻行政村。

受荣村来咚天子湖镇个西南面，东面是良村，西面搭鄣吴镇搭界，北面搭迂迢村搭界。根据2023年个《浙江省标准地名录》，受荣村面积6.8平方公里，人口1382人。村裏向有一隻受荣水库，是1958年造个。

## 历史沿革
光绪版《孝丰县志》有“鱼池乡亨图受荣庄”、“鱼池乡亨图大荣庄”；1949年，归孝丰县广安乡；同一年秋天公，撤乡建区，叫**受荣村**；1950年春天公建民建乡；1958年冬天公归西亩乡，同一年11月份，归南湖公社西亩管理区；1961年，归西亩公社，叫**受荣大队**；1984年1月份，叫**受荣行政村**。2001年，西亩乡并良朋镇。2012年，高禹镇、良朋镇撤脱，合并设立天子湖镇。

## 参考资料
华严塔（上海市）

**华严塔**，也叫**松隐塔**，勒垃上海市金山区亭林镇松隐禅寺里向，是座七层楼砖木结构个楼阁式方塔，明朝洪武十三年（1380年）造个，因为造好仔么里向囥有血书华严经，故咾叫箇名字。2002年，华严塔成为上海市文物保护单位。

## 历史
元至正十二年（1352年），德然和尚勒垃松隐镇修仔座庙，叫松隐庵。明洪武十三年（1380年），德然和尚领仔徒弟筹钞票，修仔座方塔，花仔四年造好。建成仔么，塔顶摆仔德然等僧人拿手节头管戳破脱写成个81卷血书华严经，故咾叫华严塔。明正统年间，皇帝宋畀伊匾额“松隐禅寺”。

箇塔造好仔么，同圆应塔、兴圣教寺塔、李塔一道叫“松江府四塔”。明、清、民国辰光侪修过。中华人民共和国成立仔么，华严塔塔顶笡脱，1961年还畀霍闪打唻屋顶矿脱，构件落脱交交关关。1962年10月3号，金山县人民政府拿仔当成县级文物保护单位。1963年，上海市文物管理委员会搭仔金山县文物部门开始整修箇座塔，塔弗再笡过去哉，塔丄坏脱个构件也清脱哉，塔顶还装仔避雷针。1969年、1979年，华严塔也修过哉，1982年个辰光围仔圈长84米个围墙。1999年，金山区人民政府搭仔上海市文物管理委员会一道出仔200万进行整体大修，重新造仔塔刹、塔檐。2002年，华严塔成为上海市文物保护单位。

## 结构
华严塔勒垃现在上海市金山区亭林镇松隐禅寺里向，是七层楼砖木结构个楼阁式方塔，是唐朝个整体建筑风格。箇座塔高31.25米，底宽3.33米，塔檐飞出，里向修仔楼梯。塔座丄刻有崇阁，阁丄供奉有千佛，下头刻有释迦牟尼、多宝佛。

## 出土文物
1999年，考古人员勒垃修华严塔个辰光，勒垃屋顶发现39组文物，里向有部囥勒木头匣头里向个血书华严经、一件元朝铜龙头鱼尾兽、一件明朝贴金木坐佛、一件清朝纯金莲花童子立像、一件鎏金银佛、一件银龛带盖木雕、几枚铜钿、交关念珠搭仔15颗舍利子。

## 注释


## 参考
侵华日军金山卫城登陆地点

**侵华日军金山卫城登陆地点**，位于中华人民共和国上海市金山区石化街道南安路87号，现在是金山卫抗战遗址纪念园金山卫抗战史料馆个一部分。

## 历史
淞沪会战后期，侵华日军从防御推板个金山卫偷袭登陆。1937年11月5号（农历十月初三），日军冲滩金山卫，用炮拿城墙轰坏脱。金山卫个国军守军只有两個连300多人，以少打多，阿末只有40人活下来哉。1966年，金山卫人民公社勒垃箇地方立仔块碑，题目是《十月初三惨案》，记录日军罪行。1984年3月19号，上海市文物管理委员会公布伊是日本帝国主义侵略上海遗址纪地点。2004年以后，金山区委、区政府勒垃金山卫抗战遗址丄修仔占地面积24000平方米个金山卫抗战遗址纪念园。2014年4月4号，伊成为市级文物保护单位。2014年12月31号，遗址改造成金山卫抗战史料馆並开放。

## 参考
枫泾消防纪念塔

**枫泾消防纪念塔**，勒垃中华人民共和国上海市金山区枫泾镇枫思路51号北面，上海市文物保护单位。

## 历史
宣统三年（1911年）正月初六夜里向，西门外陶行桥吴万和商店火着，西永安救火会挑水工陈小弟、线业公所救火会挑水工池木生两個人救火个辰光畀墙掐死。民国十五年4月份（1926年），松江救火联合会为咾追记陈、池二家头个贡献，特谓造仔箇隻“**陈小弟池木生纪念塔**”，後首来改名“**枫泾救活联合会亡故同志纪念塔**”。2014年，伊成为上海市文物保护单位。

## 参考
东区火政会

**东区火政会**，勒垃中华人民共和国上海市金山区枫泾镇枫泾镇生产街122-124号，上海市文物保护单位。

## 历史
火政会老底子叫龙王堂，全称**枫泾东区火政会**，是上海地区保存较完整个近代消防机构。1923年，枫泾镇丄有八隻火政会，义务消防人员两百多人，乃朝只挺东区火政会哉。1937年，枫泾救火分会从原本个八隻合并成东、南、北、中四隻区会，增机械“泵浦”咾啥个先进设备。1952年3月份，火政会合并成立成“枫泾救火总会”。1959年，“救火会”改名“人民消防队”。原本建筑是从幢普通民宅改造出来个，受到伊辰光上海租界救火会建筑个影响，墙头改造成西式个。箇楼里向现在还保留有手压式揿龙、泵浦。2014年，成为上海市文物保护单位。

## 参考
姚光故居

**姚光故居**，也叫**上海南社纪念馆**，勒垃中华人民共和国上海市金山区张堰镇新华中路139号，是上海市文物保护单位。

## 历史
姚光故居是姚家祖宅，典型个清朝江南传统民居，占地面积1780平方米，四进院落、二层楼砖木结构。2004年，伊成为金山区文物保护单位。2004年12月28号，故居修缮计划启动。2006年通过地方政府拨款修。2009年修第二埭，2011年9月份修好，开**上海南社纪念馆**。姚光故居是中国头隻南社纪念馆。2014年4月4号，姚光故居成为上海市文物保护单位。

## 参考
报福镇

**报福镇**，是浙江省湖州市安吉县下頭个一隻行政建制镇。

报福镇来咚安吉县个西南部，天目山个北面，东面是上墅乡，南面搭临安区搭界，西面搭章村镇搭界，北面是孝丰镇搭杭垓镇。塊地方南高北低，顶高个地方来咚桐坑岗，海拔1506.9米；顶低个地方来咚彭湖村，海拔100米。全镇总面积151.23平方公里，常住人口1.74万人。

## 歷史沿革
明代叫广苕乡；1949年，归孝丰县广苕乡；同一年秋天公，撤乡建区归金苕区，1950年春天公，分成报福、紫岭、和塔三隻乡;；1955年冬天公撤区个辰光，紫岭、和塔两乡并报福乡；1958年10月份，报福、章村、汤口三乡合并建**报福公社**；1961年9月份，划出章村、汤口另外建公社，后歇来因为老石坎水库个大坝加高，淹没区变大，汤口公社撤脱，本来归渠个上张，中张、汤口三隻大队划畀报福公社。1984年1月份，叫**报福乡**。1989年8月份，撤乡建镇，叫**报福镇**。

## 行政区划
2024年，报福镇管10隻行政村，有185個村民小组、17314人：

汤口村、上张村、中张村、洪家村、深溪坞村、石岭村、景溪村、报福村、彭湖村、统里村

## 参考资料
统里村

**统里村**，是浙江省湖州市安吉县报福镇个一隻行政村。

统里村地来咚报福镇个东南部，南天目山个西面山脚，东面搭上墅乡搭界，南面是沈家山，西面是报福镇区搭景溪村。统里村到县城30公里，村域面积23.8平方公里，耕地面积1200亩，山林面积28000多亩，裏向毛竹山1500多亩，茶山100多亩。下头有9隻自然村，41隻村民小组。

## 歷史沿革
宋、元个辰光归安吉县广苕乡；明朝弘治二年（1489年）分立孝丰县个辰光归东南区广苕乡上扇；清朝归孝丰县广苕乡上扇孝图。清朝乾隆之前，村还叫同里庄，有桥，桥碑还来咚；后歇来因为村坊来咚统溪裏向咾， 改叫统里庄。咸丰、同治年间因为长毛造反，人口少脱木牢牢，之后大批移民搬过来，裏向台州人顶多。 1949年秋天公归金苕区，叫统里村；1950年春天公，归紫岭乡；1955年，归报福乡；1956年，建统里高级社；1958年10月份，叫统里生产队，归安吉县报福公社报福管理区。1961年9月份，叫统里大队，归报福公社；1984年，叫统里村，归报福乡。

## 自然村
箇歇裏有九隻自然村：观音堂、小沟坞、二房里、三房里、中村、白坎坞、山边、统里寺、长脚岭

## 參考資料
彭湖村（安吉县）

**彭湖村**，是浙江省湖州市安吉县报福镇个一隻行政村。

彭湖村来咚报福镇个北部，东面搭统里村搭界，南面搭报福村搭界，西面是老石坎水库，北面搭孝丰镇老石坎村、黄柏村搭界。下頭有9隻自然村，26隻村民小组， 695份2187人。2023年《浙江省标准地名录》寫彭湖村面積5平方公里，人口2252人。

## 历史沿革
箇歇裏个彭湖村是原来个**彭宅村**搭**摄湖村**合併成个。

## 自然村
彭湖村下头有9隻自然村：吴家坦、彭宅中心、上抱湖、彭宅街、油车滩、阳岩坞、象狮、西边山、河东。

## 参考资料
报福村

**报福村**，是浙江省湖州市安吉县报福镇个一隻行政村。

报福村来咚安吉县个西南部，天目山北面山脚，到县城26公里，是报福镇集镇个所在地。村域面积10.4平方公里，山林面积1.1万亩，裏向毛竹林8000亩，生态公益林5000余亩，耕地1188亩，白茶110亩，龙井茶廿多亩。下辖11個自然村，31個村民小组，858户2598人。2023年《浙江省标准地名录》寫报福村面積10平方公里，人口2591人。

## 参考资料
紫梅社区

**紫梅社区**，是吳越浙江省湖州市安吉縣梅溪镇个一隻社区。

紫梅社区来咚梅溪老集镇，区域面积0.5平方公里，分成4個小区，下頭設立11個居民小组，有居民902户，1658人。

## 参考资料
正月初三

**正月初三**，春节第三天，又叫“大年初三”，也有叫“**小年朝**”个，是正月个第三天。箇日传统丄吴越地区是弗好厾垃圾，要少开火仓个。箇日天部分地区认为是“老鼠娶亲”个日脚，生怕打扰伊拉，要早点睏觉睡，还要垃屋里向撒米咾盐，畀老虫随钞票。

## 参考
晓墅社区

**晓墅社区**，是吳越浙江省湖州市安吉縣梅溪镇个一隻社区。

晓墅社区来咚安吉县个东北部，贴牢梅溪镇镇址，是典型个城中村，附近多山，产竹木、茶叶咾啥个（老底子刮山货都到晓墅来卖，附近个农民拂晓来出街，介咾叫晓市、小市，后歇来雅化成晓墅）。晓墅社区面积2.13平方公里，下头有9隻自然村，14隻村民小组，户籍住户647户左右，户籍人口1917人。

## 歷史
1949年，归梅墅镇；1950年，改归昆铜区晓墅镇，仙溪头建晓一村，上街建晓二村，中街建晓三村，下街搭小高炉建晓四村，黄武搭石子涧建晓六村，石头斗中斗搭下斗建晓七村；1958年，划进安吉县农场。2007年11月份，晓墅、石头㘰、石子涧、黄武合并成晓墅村；2014年1月份，原来个石头㘰、石子涧、黄武村分出建武康桥村。

2015年1月，经安吉县搭梅溪镇人民政府批准成立晓墅社区，有小高炉、东河浜、三角塘、上街、中街、下街、高家上、老庄、乐平、白云庙、薛家滩箇11個自然村。

## 参考资料
武康桥村

**武康桥村**，是吳越浙江省湖州市安吉縣梅溪镇个一隻行政村。

武康桥村来咚安吉县个东北部，贴牢梅溪镇镇址，管黄武、石子涧、石头斗三隻片区，有14隻自然村、26隻村民小组，户籍住户1078户，户籍人口3873人，外来务工人员2200人。全村覆盖面积10平方公里左右，耕种面积4500亩左右，裏向耕地面积3300亩左右，山林面积1500亩左右。

2007年11月份，晓墅、石头㘰、石子涧、黄武合并成晓墅村；2014年1月份，原来个石头㘰、石子涧、黄武村分出来建**武康桥村**。

## 自然村
武康桥村有14隻自然村：禹步桥、底下湾、周斗角、仙溪头、武康桥、中斗、段堪桥、油车弄、黄武、王家湾、刘家湾、姚岗、大湾、姜家桥

## 参考资料
白云社区（安吉县）

**白云社区**，是吳越浙江省湖州市安吉縣梅溪镇个一隻社区。

白云社区来咚梅溪镇政府个所在地晓墅老集镇，搭晓墅社区、武康桥村交界，社区下头管一隻老小区搭七隻新小区：梅溪新城（开放式）、康桥佳苑、梅陇花园、康馨苑、金溪花园、溪城华庭、泗洲山小区（封闭式）。白云社区办公个地方来咚晓墅恒源路。

白云社区是2002年成立个。

## 参考资料
龙翔社区（安吉县）

**龙翔社区**，是吳越浙江省湖州市安吉縣梅溪镇个一隻社区，2002年4月份成立个。

龙翔社区来咚梅溪老城区，区域面积1.5平方公里，居委会下头有3隻居民小区，15隻居民小组，常住居民1392户，2598人。

## 参考资料
石龙村（安吉县）

**石龙村**，是吳越浙江省湖州市安吉縣梅溪镇个一隻行政村。

村区域面积16.25平方公里，管10隻自然村，27隻村民小组，农户920份，总人口3190多人。石龙村来咚安吉县个东北部，西面搭晓墅新区、晓墅村搭界，东北面搭长兴沙埠村搭界。11省道从村裏向穿过。

## 历史
1949年7月份，归昆铜区。建国之后，废除保甲制，建立村闾制。恢复三社村建制（归昆铜区）。1950年，三社村改称过晓五村。1950年春天公，撤区并乡之后，先归三社乡，后歇来归板桥乡。1956年2月份，归晓墅镇；1958年10月份，归晓墅人民公社；1961年9月份，归晓市人民公社（1982年11月份，恢复原来个名字晓墅人民公社）；1981年6月份，因为大队办公室设拉石龙口，改名**石龙村**。1984年1月份，归晓墅乡，1985年7月份，归晓墅镇；2001年1月份，晓墅镇撤脱之后归梅溪镇。 

## 參考資料
韩悳洙弹劾案

2024年12月27号，尹锡悦弹劾案後，韩国国会对韩国代理总统、国务总理韩悳洙提出**弹劾案**（），是伊辰光个反对党共同民主党院内代表朴赞大提出个。议长禹元植认为韩悳洙只是内阁成员，故咾只用简单多数票就好拿伊弹劾，故咾12月27号，国会以192票赞成通过，崔相穆成为代理总统、代理国务总理。2025年3月24号，韓國憲法法院拿箇桩彈劾案打转去，韓悳洙立时三刻恢復國務總理、代理總統个職務。

## 参见
* 韩国弹劾案列表
** 卢武铉弹劾案
** 朴槿惠弹劾案
** 尹锡悦弹劾案
** 崔相穆弹劾案

## 参考
长林垓村（安吉县）

**长林垓村**，是吳越浙江省湖州市安吉縣梅溪镇个一隻行政村。

长林垓村来咚梅溪镇个东南部，是昆山片5隻行政村个枢纽中心，到镇政府7.5公里。村坊北面搭长兴县搭界，西面搭独山头村搭界，南面搭德清县搭界，东面是管城村、三山村搭上舍村。全村区域面积17.2平方公里，管13隻自然村，行政规划是9隻自然村，26隻村民小组，居民972份，常住人口3335人，劳动力2162人，外来务工人员980人。全村耕地面积1441亩，山林面积14779亩，茶园2000亩。

## 历史沿革
1949年归昆山乡，后歇来个大路口行政村箇辰光叫第一村。同一年秋天公撤乡建区，归昆铜区。1950年春天公归昆山乡。1955年冬天公归昆铜乡。1956年，曙光、新华、大荡、高家等初级社合并建立昆一高级社，姚坞、良村两隻初级社合并成姚良高级社；1957年莫劳、大坞里、南山三隻初级社合并建立长林高级社。1958年10月份，归晓墅公社昆铜管理区，分别叫昆一生产队、姚良生产队搭长林生产队。1961年9月份，归昆铜公社，分别叫昆一大队、姚良大队搭长林大队。1981年5月份，昆一大队改名大路口大队，长林大队改名长林𱖇大队。1984年1月份，分别叫大路口行政村、姚良行政村搭长林𱖇行政村。

2012年，昆铜乡撤脱，并梅溪镇。2007年，原来个大路口村、姚良村搭长林垓村合并成新个**长林垓行政村**。

## 参考资料
板桥村（安吉县）

**板桥村**，是吳越浙江省湖州市安吉縣梅溪镇个一隻行政村，是原来个板桥村、荆南村、松㘰村搭大村合并成个。

板桥村东面搭长兴县搭界，西面是晓南路，西苕溪、晓墅港搭11省道沿村过去，全村三面是水，是隻平原㘰区村。全村总人口5300人，农户1520份，有15隻自然村，37隻村民小组。

## 参考资料
大麻社区（桐乡市）

**大麻社区**，是吳越浙江省嘉兴市桐乡市大麻镇下头个一隻社区。

大麻社区居委会驻地有咾大麻镇麻溪路333号。社区党支部是1998年3月份成立个。

## 参考资料
海华村

**海华村**，是吳越浙江省嘉兴市桐乡市大麻镇下头个一隻行政村。村委会有咾大麻镇海华村六房里。

海华村有咾桐乡市个西南，搭余杭、海宁、德清搭界。箇歇个海华村是2000年个辰光海卸村搭新华村合并来个。

## 参考资料
麻溪村（桐乡市）

**麻溪村**，是吳越浙江省嘉兴市桐乡市大麻镇下头个一隻行政村。村委会有咾大麻镇光明路269号。

海华村有咾桐乡市个西南，大麻镇个中部，东面是科洲公路，西面到湘漾村，南面搭大庄村搭界，北面靠京杭大运河。隻村坊是南星、鱼桥、村前箇三隻行政村2000年合并成个。

## 参考资料
吉字浜村

**吉字浜村**，是吳越浙江省嘉兴市桐乡市大麻镇下头个一隻行政村。村委会有咾吉字浜村群英桥。

吉字浜村有咾大麻镇个北部，是原来个吉字浜村搭新丰村2000年合并成个。

## 参考资料
殳姓

**殳姓**，是一個漢字姓數，勒垃《百家姓》裏向排第362位。

## 起源
殳姓从有虞氏来，舜当部落首领个辰光，有虞氏族人殳新是舜个大臣。殳新个后代子孙就用祖上个名字作姓，变成功殳姓。 

也有以兵器命名：古辰光年初举行庆典，裏向有殳仗队。殳是竹子做个兵器，无得金属利刃，就用刀削成尖刃。殳仗队首後首来有用殳作姓个，就变成功殳姓哉。

## 分佈
2020年嘉兴桐乡革新村有284個人姓殳。

2005年底，根据湖州市公安局个资料，湖州市吴兴区有130個人姓殳，南浔区有38個人姓殳。湖州城北老底子有殳家湾村。

## 人物

* 殳君素，明代画家，吴门（难朝苏州）人
* 殳默，嘉善人，清代女诗人、书法家

## 參考資料
西南村（桐乡市）

**西南村**，是吳越浙江省嘉兴市桐乡市大麻镇下头个一隻行政村。村委会有咾大麻镇西南村罗丝滩。

西南村有咾大麻镇个西南部，到镇所在地3公里，是原来个大洋村搭洽光村合并成个，南面是海宁市许村镇庄湾村，西面是临平区运河街道明智村。

## 参考资料
梧桐街道（嘉兴市）

**梧桐街道**，吳越浙江省嘉兴市桐乡市下辖个一個街道辦事處。

梧桐街道有咾桐乡市个东部，东面搭濮院、屠甸镇搭界，南面搭凤鸣街道、高桥街道搭界，西面搭石门镇搭界，北面搭乌镇镇隔京杭运河。街道辖区面积76.2平方公里，下头有14隻行政村（弗包括畀桐乡经济开发区托管个）、24隻社区，户籍人口16.9万人。

## 历史
北宋个辰光归嘉兴县，熙宁十年（1077年）入崇德县。明代宣德五年（1430年），崇德县个梧桐等六乡分出来置桐乡县，治梧桐。1958年崇德县并桐乡县，梧桐镇是县治个地方。1958年是梧桐人民公社梧桐管理区，1959年改回**梧桐镇**。1992年6月份，扩镇并乡，梧桐乡、城南乡、钱林乡撤脱，并到梧桐镇。2001年撤镇建**梧桐街道**。

## 行政區劃
行政村：东方红村、城东村、逾桥村、庆丰村、三新村、民安村、城西村、同心村、钱林村、梧桐村、新玄村、桃园村、革新村、城南村；

社区：凤鸣社区、环南社区、庆丰社区、永宁社区、东兴社区、学前社区、九曲社区、杨家门社区、文昌社区、大发社区、百乐社区、振东社区、凤凰社区、莲花社区、文博社区、秋韵社区、春晖社区、银菊社区、运河社区、康泾社区、县前社区、幸福社区、东方社区、凤凰湖社区；

另外还有复兴社区、同庆社区、众善村、安乐村搭百福村畀桐乡经济开发区（高桥街道）托管。

## 參考資料
城东村（桐乡市）

**城东村**，是吳越浙江省嘉兴市桐乡市梧桐街道下头个一隻行政村。

城东村是2000年12月份，原来个亭子村、毛家渡村、稻乐村三隻村坊合并成个。城东村有咾梧桐街道个东北部，东面搭东方红村搭界，南面到茅盾东路，搭大发社区搭界，西面到丁家桥港，搭逾桥村搭界，北面到京杭大运河，搭乌镇镇隔开条河港。城东村一共有28隻村民小组，全部征迁脱嘚，形成魏家门、城新、城盛、城福、东园、城弘、秋韵箇七個新村居住点。根据2023年个《浙江省标准地名录》，城东村面积2.02平方公里，有得4710個人。

## 参考资料
逾桥村

**逾桥村**，是吳越浙江省嘉兴市桐乡市梧桐街道下头个一隻行政村。

逾桥村有咾桐乡市区个北端，东面是丁家桥港，西面到康径塘，北面到大运河，南面到北港河。根据2023年个《浙江省标准地名录》，逾桥村面积1.89平方公里，有得3823個人。

## 参考资料
庆丰村（嘉兴市）

**庆丰村**，是吳越浙江省嘉兴市桐乡市梧桐街道下头个一隻行政村。

庆丰村南面搭凤鸣街道搭界，北面到校场路，东面到丁家桥港，西面到康泾塘。根据2023年个《浙江省标准地名录》，庆丰村面积2.06平方公里，人口3790人。

## 参考资料
革新村（嘉兴市）

**革新村**，是吳越浙江省嘉兴市桐乡市梧桐街道下头个一隻行政村。

根据2023年个《浙江省标准地名录》，革新村面积3.69平方公里，有得4837個人。

## 历史沿革
1992年，梧桐乡撤脱，并梧桐镇，革一村、新南村、向阳村归梧桐镇城东办事处管理。2000年12月份，新南、革一、向阳三隻村坊合并成**革新村**，驻地塘家浜。2001年，梧桐镇改名梧桐街道，2003年，桐乡市区设立振东新区，革新村归振动新区管委会管。2011年，村驻地搬到茅盾东路南方家园北面。2017年，振东新区撤脱，革新村原旧归梧桐街道管。

## 参考资料
东方红村（桐乡市）

**东方红村**，是吳越浙江省嘉兴市桐乡市梧桐街道下头个一隻行政村。

东方红村有咾桐乡市区个东北部，东面是濮院镇，北面是乌镇镇。根据2023年个《浙江省标准地名录》，东方红村面积5.66平方公里，有得4038個人。

## 参考资料
庆丰社区（桐乡市）

**庆丰社区**，是吳越浙江省嘉兴市桐乡市梧桐街道下头个一隻社区。

庆丰社区有咾桐乡市区个中南部，东面到庆丰中路，西面靠康泾塘，北面到振兴中路，南面是崇福大道。根据2023年个《浙江省标准地名录》，庆丰社区面积0.77平方公里，人口5067人。

## 参考资料
城西村（桐乡市）

**城西村**，是吳越浙江省嘉兴市桐乡市梧桐街道下头个一隻行政村。

城西村是2000年高家湾、金星、杨家里、赤卫箇4隻村合併成个。渠有咾桐乡城关个西大门，东面搭民安村、开发区搭界，南面搭凤鸣街道搭界，西面搭钱林村、同心村搭界，北面靠京杭大运河。根据2023年个《浙江省标准地名录》，城西村面积6.18平方公里，人口4522人。

## 参考资料
同心村（嘉兴市）

**同心村**，是吳越浙江省嘉兴市桐乡市梧桐街道下头个一隻行政村。

同心村有咾梧桐街道个西侧，南面搭凤鸣街道搭界，西面搭钱林村搭界，东北面搭城西村搭界，桐石公路从村裏向穿过。根据2023年个《浙江省标准地名录》，同心村面积3.74平方公里，人口2521人。

## 参考资料
三新村（嘉兴市）

**三新村**，是吳越浙江省嘉兴市桐乡市梧桐街道下头个一隻行政村。

2000年12月30号，联新村、新建村搭新安村合并成立**三新村**。有环西小区、复兴小区、果园小区、友联小区等14隻农民新村安置小区。根据2023年个《浙江省标准地名录》，三新村面积1.36平方公里，人口4768人。

## 参考资料
梧桐村（嘉兴市）

**梧桐村**，是吳越浙江省嘉兴市桐乡市梧桐街道下头个一隻行政村。

梧桐村是2000年11月份永安、梧桐两村合并成个。梧桐村东面搭秀洲区搭界，西面搭安乐村搭界，南面靠康泾塘、新玄村，北面靠城南村。根据2023年个《浙江省标准地名录》，梧桐村面积4.21平方公里，人口3902人。

## 参考资料
新玄村

**新玄村**，是吳越浙江省嘉兴市桐乡市梧桐街道下头个一隻行政村。

新玄村有咾梧桐街道个东南侧，搭屠甸工业园区搭界。根据2023年个《浙江省标准地名录》，新玄村面积3平方公里，人口2377人。

## 参考资料
桃园村（桐乡市）

**桃园村**，是吳越浙江省嘉兴市桐乡市梧桐街道下头个一隻行政村。

桃园村有咾梧桐街道个东南部。根据2023年个《浙江省标准地名录》，桃园村面积3.33平方公里，人口2540人。

## 参考资料
城南村（桐乡市）

**城南村**，是吳越浙江省嘉兴市桐乡市梧桐街道下头个一隻行政村。

城南村有咾桐乡市个东部，是原来个城南村、幸福村、爱国村合并来个。根据2023年个《浙江省标准地名录》，城南村面积3.97平方公里，人口6461人。

## 参考资料
众善村

**众善村**，是吳越浙江省嘉兴市桐乡市梧桐街道下头个一隻行政村，箇歇畀桐乡经济开发区（高桥街道）托管。

众善村老底子归大众乡，1956年是钱林乡银星高级社，1958年是灵安公社钱林管理区9大队，1961年是钱林公社银星大队，1966年是钱林公社东方红大队，1981年是钱林公社众善大队，1983年是钱林乡众善村，1992年是梧桐乡众善村，2001年是梧桐街道众善村。2013年，畀桐乡经济开发区托管，2017年“区街合一”，归市经开区（高桥街道）管。根据2023年个《浙江省标准地名录》，众善村面积2.8平方公里，人口2379人。

## 参考资料
安乐村（嘉兴市）

**安乐村**，是吳越浙江省嘉兴市桐乡市梧桐街道下头个一隻行政村，箇歇畀桐乡经济开发区（高桥街道）托管。

2017年，畀桐乡经济开发区（高桥街道）托管。根据2023年个《浙江省标准地名录》，安乐村面积0.8平方公里，人口3103人。

## 参考资料
钱林村（嘉兴市）

**钱林村**，是吳越浙江省嘉兴市桐乡市梧桐街道下头个一隻行政村。

钱林村有咾梧桐街道个西侧，东面是黑板桥港搭城西村、同心村，南面是石门镇、同心村，西面搭石门镇搭界，北面搭龙翔街道以京杭大运河为界，桐石公路从村裏向穿过。根据2023年个《浙江省标准地名录》，钱林村面积3.62平方公里，人口2472人。

## 参考资料
民安村（嘉兴市）

**民安村**，是吳越浙江省嘉兴市桐乡市梧桐街道下头个一隻行政村。

2022年，民星村搭万安村合併成**民安村**。民安村有咾梧桐街道城区个西面，东面是新板桥港，南面到石门公路，北面靠京杭大运河，西面搭城西村搭界。根据2023年个《浙江省标准地名录》，民安村面积5.55平方公里，人口4084人。

## 参考资料
凤凰湖社区（嘉兴市）

**凤凰湖社区**，是吳越浙江省嘉兴市桐乡市梧桐街道下头个一隻社区。

凤凰湖社区东到永兴港，西到平安大道，南到莲花桥港，北到濮院大道，总面积4.9平方公里左右。2024年1月27号正式揭牌。

## 参考资料
县前社区（嘉兴市）

**县前社区**，是吳越浙江省嘉兴市桐乡市梧桐街道下头个一隻社区。

县前社区东到康泾塘，西到新板桥港，南到振兴西路，北到桐秦桥港转文华路到县前街，总面积1.49平方公里左右。2024年1月27号正式揭牌。

## 参考资料
康泾社区

**康泾社区**，是吳越浙江省嘉兴市桐乡市梧桐街道下头个一隻社区。

康泾社区东到康泾塘，西到复兴南路，南到崇福大道，北到振兴西路，总面积0.58平方公里左右。2024年1月27号正式揭牌。

## 参考资料
运河社区（桐乡市）

**运河社区**，是吳越浙江省嘉兴市桐乡市梧桐街道下头个一隻社区。

运河社区东到丁家桥港，西到康泾塘，南到逾桥路，北到二环北路，总面积2.53平方公里左右。2024年1月27号正式揭牌。2025年左右有12個小区、4個待交付小区、7隻学堂，常住人口8564人。

## 参考资料
学前社区（嘉兴市）

**学前社区**，是吳越浙江省嘉兴市桐乡市梧桐街道下头个一隻社区。

学前社区有咾桐乡市梧桐街道個北部，是一隻旧城改造搭新区合一个社区。2008年左右，社区东面到庆丰北路，西面到康泾塘，南面到北港河，北面连牢湖盐公路，辖区总面积将近2平方公里。2025年左右占地面积0.8平方公里。

学前社区个前身是1949年成立个武庙街居委会，1991年武庙街居委会撤脱，建立学前居委会，2001年学前居委会、环北居委会、县级机关家属委员会、一中家属委员会、一院家属委员会合并成学前社区居委会。

## 参考资料
永宁社区（桐乡市）

**永宁社区**，是吳越浙江省嘉兴市桐乡市梧桐街道下头个一隻社区。

2008年左右，永宁社区东面到庆丰中路，西面到康泾塘，南面到振兴中路，北面到县前街，面积0.35平方公里左右。根据2023年个《浙江省标准地名录》，永宁社区面积0.35平方公里，人口3868人。

## 参考资料
秋韵社区

**秋韵社区**，是吳越浙江省嘉兴市桐乡市梧桐街道下头个一隻社区。

2020年8月8号，秋韵社区成立，社区有咾梧桐街道个北部，辖区总面积4.35平方公里左右，东到稻乐路、环城北路、弘学路经秋韵港到丁家桥港 ，南到先生桥港、逾桥中路，西到康泾塘，北到二环北路。下头有26隻小区。2024年梧桐街道成立一批新个社区，调整秋韵社区。

## 参考资料
东方社区（桐乡市）

**东方社区**，是吳越浙江省嘉兴市桐乡市梧桐街道下头个一隻社区。

东方社区东到环城东路，西到世纪大道，南到屠甸路，北到振兴东路，总面积0.41平方公里左右。2024年1月27号正式揭牌。

## 参考资料
幸福社区（桐乡市）

**幸福社区**，是吳越浙江省嘉兴市桐乡市梧桐街道下头个一隻社区。

幸福社区东到世纪大道，西到景雅路，南到屠甸路，北到振兴东路，总面积0.49平方公里左右。2024年1月27号正式揭牌。

## 参考资料
文博社区（桐乡市）

**文博社区**，是吳越浙江省嘉兴市桐乡市梧桐街道下头个一隻社区。

文博社区是2020年8月8号成立个，辖区总面积3.86平方公里，东到康泾塘，南到桐秦桥港，西到新板桥港，北到二环北路，下头有14個住宅小区，有浙江传媒学院、桐乡市高级中学、桐乡市求是中学、桐乡市技师学院等好幾個學堂。

## 参考资料
银菊社区（嘉兴市）

**银菊社区**，是吳越浙江省嘉兴市桐乡市梧桐街道下头个一隻社区。

2020年8月8号，银菊社区成立，辖区总面积1.45平方公里左右，东到环城东路，南到世纪大道搭环城东路搭界，西靠世纪大道，北到振兴东路，有9個物管小区。2024年梧桐街道成立一批新个社区，调整银菊社区。

## 参考资料
春晖社区（嘉兴市）

**春晖社区**，是吳越浙江省嘉兴市桐乡市梧桐街道下头个一隻社区。

春晖社区是2020年8月8号成立个，辖区总面积2.78平方公里左右，东到二环东路，南到锦程路-春晖路-油车桥港，西到环城东路，北到振兴东路，下头设网格5個，住宅小区8個，辖区裏向有桐乡市第一人民医院、特殊教育学校、春晖小学、振东物流、振石大酒店、锦程幼儿园、蒙特梭利半岛幼儿园等好幾隻部门单位，有吾悦广场大型生活商场，二手车市场、森茂汽车城、商会大厦等专业市场搭商务楼宇。

## 参考资料
莲花社区（嘉兴市）

**莲花社区**，是吳越浙江省嘉兴市桐乡市梧桐街道下头个一隻社区。

莲花社区是2014年1月份成立个。根据2023年个《浙江省标准地名录》，莲花社区面积5.23平方公里，人口4533人。2024年梧桐街道成立一批新个社区，调整莲花社区。根据2024年个报道，莲花社区总面积2.68平方公里，常住人口11104人，下头管9隻封闭式物业小区。

## 参考资料
凤凰社区（桐乡市）

**凤凰社区**，是吳越浙江省嘉兴市桐乡市梧桐街道下头个一隻社区。

凤凰社区是2006年9月份成立个，东到环城东路，南到中华路经世纪大道搭环城东路搭界，西到人民路，北到屠甸路经世纪大道延伸到振兴东路。根据2023年个《浙江省标准地名录》，凤凰社区面积0.56平方公里，人口3737人。

## 参考资料
振东社区（嘉兴市）

**振东社区**，是吳越浙江省嘉兴市桐乡市梧桐街道下头个一隻社区。

振东社区是1999年成立个，东到世纪大道，南到屠甸路，西靠润丰步行街，北到淘宝街，到2017年10月份，社区总面积1.2平方公里左右。根据2023年个《浙江省标准地名录》，振东社区面积0.96平方公里，人口6229人。2024年梧桐街道成立一批新个社区，调整振东社区。

## 参考资料
文昌社区（桐乡市）

**文昌社区**，是吳越浙江省嘉兴市桐乡市梧桐街道下头个一隻社区。

1991年北港街居委会撤脱，建立文昌居委会，2000年盐湖居委会并文昌居委会，2001年改成文昌社区。文昌社区有咾梧桐街道个北部，东到公园路，南靠北港河，西到庆丰北路，北到环城北路。根据2023年个《浙江省标准地名录》，文昌社区面积1.68平方公里，人口7947人。

## 参考资料
杨家门社区（嘉兴市）

**杨家门社区**，是吳越浙江省嘉兴市桐乡市梧桐街道下头个一隻社区。

1949年11月份，设立东南街居委会，1966年改成跃进街居委会，1982年恢复本来个名字。1881年东南街居委会撤脱，建立杨家门居委会、站前居委会搭城东居委会。1996年，成立迎风居委会。2000年，城东居委会并迎风居委会。2001年，杨家门居委会、站前居委会、迎风居委会合并，成立杨家门社区。杨家门社区有咾梧桐街道个东部，东到润丰步行街，南到振兴中路，西到庆丰路，北到北港河。根据2023年个《浙江省标准地名录》，杨家门社区面积2.21平方公里，人口7267人。

## 参考资料
九曲社区（桐乡市）

**九曲社区**，是吳越浙江省嘉兴市桐乡市梧桐街道下头个一隻社区。

1991年4月份设立振兴居委会，1996年建立九曲居委会，2000年原来振兴居委会大部分地方并到九曲居委会。2001年，改成九曲社区。社区有咾梧桐街道个东南部，东到人民路，南面到校场路搭景雅路，西到庆丰南路，北靠振兴中路。根据2023年个《浙江省标准地名录》，九曲社区面积0.97平方公里，人口4910人。

## 参考资料
百乐社区（嘉兴市）

**百乐社区**，是吳越浙江省嘉兴市桐乡市梧桐街道下头个一隻社区。

百乐社区是2007年11月份成立个，东到人民路（秦皇庙、世纪大道路），南靠康径塘，西靠永兴路，北到校场东路。根据2023年个《浙江省标准地名录》，百乐社区面积1.2平方公里，人口4199人。

## 参考资料
大发社区（嘉兴市）

**大发社区**，是吳越浙江省嘉兴市桐乡市梧桐街道下头个一隻社区。

大发社区有咾梧桐街道个东北部，东连濮院大道，南到北港河，西靠申家浜河，北到先生桥港。根据2023年个《浙江省标准地名录》，大发社区面积1.79平方公里，人口5207人。

1997年成立大发居委会，2001年改成大发社区。

## 参考资料
凤鸣社区（嘉兴市）

**凤鸣社区**，是吳越浙江省嘉兴市桐乡市梧桐街道下头个一隻社区。

1991年4月份，建立凤鸣居委会。2001年，凤鸣居委会搭环西居委会、煤机厂家属委员会、丝织厂家属委员会、桐高家属委员会合并成凤鸣社区。凤鸣社区有咾梧桐街道个西北部，东到康泾塘，南到清河桥港，西到新板桥港，北靠环城北路。根据2023年个《浙江省标准地名录》，凤鸣社区面积0.92平方公里，人口9179人。2024年梧桐街道成立一批新个社区，调整凤鸣社区。

## 参考资料
凤鸣街道

**凤鸣街道**，吳越浙江省嘉兴市桐乡市下辖个一個街道辦事處。

凤鸣街道有咾桐乡市个中心位置，总面积43.17平方千米。

## 历史沿革
1985年灵安乡撤，建立灵安镇。2001年灵安镇撤脱，设置凤鸣街道；2007年，同福乡并进来，街道办事处设勒原来同福乡政府个所在地草庵头。

## 行政区划
凤鸣街道下头有2隻社区、10隻行政村，另外还有四隻行政村畀桐乡经济开发区（高桥街道）托管（长新村、桑园桥村、李家弄村、史桥村）：

* 灵安社区、同福社区
* 环南村、灵安村、红旗村、路家园村、西牛桥村、建胜村、合星村、中群村、联庄村、新农村

## 参考资料
灵安社区

**灵安社区**，是吳越浙江省嘉兴市桐乡市凤鸣街道下头个一隻社区。

灵安社区本来管灵安搭同福两隻集镇。根据2023年个《浙江省标准地名录》，灵安社区面积0.19平方公里，人口736人。2023年8月1号，从灵安社区拆出来个同福社区正式揭牌，管同福集镇。

## 参考资料
同福社区（嘉兴市）

**同福社区**，是吳越浙江省嘉兴市桐乡市凤鸣街道下头个一隻社区。

2007年，同福乡并到凤鸣街道。灵安社区管灵安搭同福两隻集镇，2023年8月1号，从灵安社区拆出来个**同福社区**正式揭牌，管同福集镇。

## 参考资料
环南村

**环南村**，是吳越浙江省嘉兴市桐乡市凤鸣街道下头个一隻社区。

环南村是红胜村搭茶家兜村合并来个。渠有咾街道个北部，全村个土地2003年个辰光已经全畀桐乡经济开发区征用脱嘚，还剩脱两個居民点文华小区搭思家桥自然村。根据2023年个《浙江省标准地名录》，环南村面积3.72平方公里，人口2946人。

## 参考资料
灵安村（嘉兴市）

**灵安村**，是吳越浙江省嘉兴市桐乡市凤鸣街道下头个一隻行政村。

灵安村是2000年红联、灵安、朱家村合并来个。渠搭主城区个西南搭界。根据2023年个《浙江省标准地名录》，灵安村面积5.64平方公里，人口4375人。

## 参考资料
环南社区（嘉兴市）

**环南社区**，是吳越浙江省嘉兴市桐乡市梧桐街道下头个一隻社区。

1991年5月份，建立环南居委会；2001年，先锋厂家属委员会并环南居委会，改成环南社区。环南社区有咾梧桐街道个中西部，东靠康泾塘，南到校场路，西到文华路，北靠青河桥港。根据2023年个《浙江省标准地名录》，环南社区面积2.24平方公里，人口6140人。2024年梧桐街道成立一批新个社区，调整环南社区。

## 参考资料
东兴社区（嘉兴市）

**东兴社区**，是吳越浙江省嘉兴市桐乡市梧桐街道下头个一隻社区。

东兴社区个前身是1949年11月成立个鱼行街居委会搭梧桐街居委会。1991年4月份，改名东兴居委会。2000年3月份，鱼行居委会撤脱，并东兴居委会，2001年梧桐居委会、梧桐丝厂家属委员会撤脱，并到东兴居委会，改名东兴社区。社区东到庆丰中路，西到康泾塘河，南到东兴街搭县前街，北靠北港河。根据2023年个《浙江省标准地名录》，东兴社区面积0.54平方公里，人口7513人。

## 参考资料
红旗村（桐乡市）

**红旗村**，是吳越浙江省嘉兴市桐乡市凤鸣街道下头个一隻行政村。

红旗村是原来个红旗村、惠桥村搭蚕桑场村合并来个。红旗村有咾凤鸣街道个中部，东面搭李家弄村隔面丈港，南面搭新农村相邻，西面搭路家园村搭界，北面靠灵安港，搭灵安村搭界，320国道搭长山河有咾村裏向穿过。根据2023年个《浙江省标准地名录》，红旗村面积4.65平方公里，人口4058人。

## 参考资料
路家园村

**路家园村**，是吳越浙江省嘉兴市桐乡市凤鸣街道下头个一隻行政村。

2001年1月份，路家园村搭建福村合并成路家园村。路家园村有咾凤鸣街道个中部，南面搭联庄村搭界，长山河有咾南部穿过，东面搭红旗村、灵安村搭界，北面到西牛桥村。根据2023年个《浙江省标准地名录》，路家园村面积3.2平方公里，人口2748人。

## 参考资料
西牛桥村（嘉兴市）

**西牛桥村**，是吳越浙江省嘉兴市桐乡市凤鸣街道下头个一隻行政村。

西牛桥村有咾桐乡市个西南部、凤鸣街道个北部，东面搭灵安村搭界，南面搭路家园村、中群村搭界，西面搭石门镇桂花村搭界，北面搭梧桐街道同心村搭界。根据2023年个《浙江省标准地名录》，西牛桥村面积2.47平方公里，人口2022人。

## 参考资料
合星村（嘉兴市）

**合星村**，是吳越浙江省嘉兴市桐乡市凤鸣街道下头个一隻行政村。

合星村是2000年个辰光联合村搭联星村合并来个。合星村有咾桐乡市个西南部，凤鸣街道个西北面，东面是中群村，南面是建胜村，西面是京杭大运河，北面是石门镇，同石公路南北穿过。村裏向有福严禅寺。根据2023年个《浙江省标准地名录》，合星村面积4.77平方公里，人口3896人。

## 参考资料
中群村

**中群村**，是吳越浙江省嘉兴市桐乡市凤鸣街道下头个一隻行政村。

中群村是2000年个辰光联中村搭联群村合并来个。中群村有咾凤鸣街道个西部，东面是路家园村，西面是合星村，北面是石门镇，东北面是西牛桥村，南面是联庄村。根据2023年个《浙江省标准地名录》，中群村面积4.74平方公里，人口4248人。

## 参考资料
联庄村（嘉兴市）

**联庄村**，是吳越浙江省嘉兴市桐乡市凤鸣街道下头个一隻行政村。

联庄村有咾凤鸣街道个东面，320国道个西面，西面是京杭大运河，北面是长山河，桐洲公路有咾村裏向穿过。根据2023年个《浙江省标准地名录》，联庄村面积4.49平方公里，人口4169人。

## 参考资料
单桥村（嘉兴市）

**单桥村**，是吳越浙江省嘉兴市桐乡市乌镇镇下头个一隻行政村。

2017年，龙翔街道撤脱，单桥村划畀乌镇镇管。根据2023年个《浙江省标准地名录》，单桥村面积4.78平方公里，人口2966人。

## 参考资料
西浜村（嘉兴市）

**西浜村**，是吳越浙江省嘉兴市桐乡市乌镇镇下头个一隻行政村。

西浜村本来有咾濮院镇个西北部，东面是星旗村，南面是董家村，西面是横港村，北面搭白马墩村搭界；2017年，划畀乌镇镇。根据2023年个《浙江省标准地名录》，西浜村面积3.94平方公里，人口2210人。

## 参考资料
浮澜桥村

**浮澜桥村**，是吳越浙江省嘉兴市桐乡市乌镇镇下头个一隻行政村。

浮澜桥村是2000年12月份新春村搭红光村合并来个。浮澜桥村有咾乌镇东栅旅游景区个南部，东面是白马墩村搭雅达养老院，南面搭陈庄村搭界，西面靠近大运河搭镇区南大街，东北角搭分水墩村隔开条河港。根据2023年个《浙江省标准地名录》，浮澜桥村面积3.19平方公里，人口3362人。

## 参考资料
新农村（桐乡市）

**新农村村**，是吳越浙江省嘉兴市桐乡市凤鸣街道下头个一隻行政村。

1981年联名大队改名**新农村大队**，1983年改成**新农村村**。新农村有咾凤鸣街道个中南部，东面是高桥街道，南面是崇福镇，西面搭联庄村搭界，北面是长山河。根据2023年个《浙江省标准地名录》，新农村面积4.61平方公里，人口3884人。

## 参考资料
建胜村（嘉兴市）

**建胜村**，是吳越浙江省嘉兴市桐乡市凤鸣街道下头个一隻行政村。

建胜村是2000年南面个联建村搭北面个联胜村合并来个，各取一個字。建胜村有咾凤鸣街道个西南面，西面贴牢京杭大运河，北面是长山河。根据2023年个《浙江省标准地名录》，建胜村面积4.67平方公里，人口3651人。

## 参考资料
碓坊桥村

**碓坊桥村**，是吳越浙江省嘉兴市桐乡市乌镇镇下头个一隻行政村。

碓坊桥村有咾桐乡市个西北部，乌镇镇个西南部，是老底子民兴乡政府个所在地；1998年，民兴乡并乌镇镇；碓坊桥村是2000年个辰光塘树村、高堡桥村、碓坊桥村合并来个。根据2023年个《浙江省标准地名录》，碓坊桥村面积4.21平方公里，人口3115人。

## 参考资料
东苑社区（桐乡市）

**东苑社区**，是吳越浙江省嘉兴市桐乡市乌镇镇下头个一隻行政村。

东苑社区有咾乌镇镇个东面，共产党占领之后有东大街居委会搭常新街居委会，2002年8月份合并成立**东苑社区**。根据2023年个《浙江省标准地名录》，东苑社区面积1.03平方公里，人口2230人。

## 参考资料
南宫社区（桐乡市）

**南宫社区**，是吳越浙江省嘉兴市桐乡市乌镇镇下头个一隻行政村。

南宫社区有咾乌镇镇区个南部，东面靠姚震线，南面搭浮澜桥村搭界，西面搭虹桥村搭界，北面搭东苑、银杏两個社区搭界。南宫社区是2002年8月份，原来个凤仙圩、常丰街、南大街三個居委会合并之後建立个，2003年新增银杏公寓、长城公寓等安置小区，2011年5月份渔业村并进来。根据2023年个《浙江省标准地名录》，南宫社区面积2.64平方公里，人口4007人。

## 参考资料
银杏社区（嘉兴市）

**银杏社区**，是吳越浙江省嘉兴市桐乡市乌镇镇下头个一隻行政村。

银杏社区有咾乌镇镇区个西北部，是2002年原来个常庆街、常春街、北大街、西大街箇四隻居委会撤脱之后合并成立个，北到双溪公路大桥，南到十景塘河，东到市河，西面搭西栅景区搭界。根据2023年个《浙江省标准地名录》，银杏社区面积0.51平方公里，人口3035人。

## 参考资料
秀溪社区（嘉兴市）

**秀溪社区**，是吳越浙江省嘉兴市桐乡市乌镇镇下头个一隻行政村。

根据2023年个《浙江省标准地名录》，秀溪社区面积2.58平方公里，人口1196人。

## 历史沿革
2001年，改名炉头社区。2005年1月份，改名秀溪社区。2017年龙翔街道撤脱，划畀乌镇镇。

## 参考资料
南园社区（湖州市）

**南园社区**，是吴越湖州市吴兴区月河街道个一隻社区。

南园社区有拉湖州东大门，东起旅游大厦，南至到菜花泾，西到莲花庄路，北到东街，下头有南园一期、南园二期、南园巷9号、环城南路35号、干休所、莲园箇6隻小区。根据2023年个《浙江省标准地名录》，南园社区面积1.03平方公里，有得2703個人。

## 历史
宋朝辰光，归湖城归安县左二厢（东厢）中界、迎春界。元朝辰光归湖州路录事司，是左二厢中界、迎春界。明代是归安县第十一西区中界、迎春界，置有月河铺、仁寿铺、城外东关铺。清朝辰光是归安县在城第九庄、第十庄。民国初年归吴兴城；民国十八年（1929年）归吴兴县第十区横塘里；民国二十年（1931年）改归横塘镇；民国廿四年（1935年）归月河镇，置有第一到三保。2000年12月份，石家弄、局前桥居委会撤脱，建立南园社区。2007年2月份，南园社区搭六和湾社区合署办公，2009年7月份，建立南园社区。

## 参考资料
浮星桥社区

**浮星桥社区**，是吴越湖州市吴兴区月河街道个一隻社区。

浮星桥社区有拉湖州东街个北面，东起外环东路，南到东街，西到狮象弄，北到吉山南路。根据2023年个《浙江省标准地名录》，浮星桥社区面积0.3平方公里，人口1914人。

## 历史
宋朝辰光，归湖城归安县左二厢（东厢）归安界、中界，宋嘉泰《吴兴志》裏向有能仁里，古辰光有能仁寺。元朝归湖州路录事司，是左二厢（东厢）归安界、中界。明代是归安县十一西区归安界、中界，置有通济铺、闻礼铺。清朝辰光是归安县在城第七庄、第九庄。民国初年归吴兴城；民国十八年（1929年）归吴兴县第十区道前里、东街里；民国廿年（1931年）改归道前镇、东街镇；民国廿四年（1935年）归月河镇，置有第十到十三保。1949年10月份，建立浮星桥居委会。1970年9月份，改名向阳居委会；1981年10月份，恢复本来个名字。2000年12月，居委会撤脱，搭县桥居委会合并建立**浮星桥社区**。

## 参考资料
吉山一社区

**吉山一社区**，是吴越湖州市吴兴区月河街道个一隻社区。社区有拉苕溪东路个南面，东起吉山二路，南到环城东路，西面是马军巷，北面到苕溪东路。根据2023年个《浙江省标准地名录》，吉山一社区面积0.3平方公里，人口2099人。

吉山本名稷三，是圩田个名字，全名是稷字第三圩，是宋代开始有个名字，後歇来俗称“吉三”。廿世纪七十年代末，湖城东部开始造新建居民住宅区，因为有拉吉山村个地方咾，就叫吉山新村，到九十年代末，先後造好吉山一村到吉山十村。社区个名字就是从吉山新村一村来个。

## 历史
1981年5月份，吉山新村个部分住宅区造好之后，设立吉山新村居委会。1983年8月份，吉山新村居委会分设**吉山一村居委会**、吉山二村居委会。2000年12月份，吉山一村居委会撤脱，建立**吉山一社区**。

## 参考资料
吉山二社区

**吉山二社区**，是吴越湖州市吴兴区月河街道个一隻社区。社区有拉湖城苕溪东路个南面，东面是外环东路，西面是吉山二路，南面是环城东路。。根据2023年个《浙江省标准地名录》，吉山二社区面积0.6平方公里，人口5666人。

社区个名字是从吉山新村二村小区来个，吉山二村是1980年开始造，到1984年造好个，面积0.6平方公里。

## 历史
吉山本名稷三，是圩田个名字，全名是稷字第三圩，是宋代开始有个名字，後歇来俗称“吉三”。廿世纪七十年代末，湖城东部开始造新建居民住宅区，因为有拉吉山村个地方咾，就叫吉山新村，到九十年代末，先後造好吉山一村到吉山十村。

社区本来是吉山村个地，1983年8月份，吉山二村部分住宅造好之后，为嘚方便新造个居民区管理，吉山新村居委会分设吉山一村居委会搭吉山二村居委会。1984年7月份，吉山新村三村造好之后，设立吉山三村居委会。1986年10月份，吉山四村造好之后，吉山三村居委会分成吉山三村居委会搭吉山四村居委会。1991年7月份，吉南新村造好之后，设立吉南居委会。2000年12月份，吉山二村、三村居委会撤脱，设立吉山二居委会；吉山四村、吉南居委会撤脱，设立吉山三社区。2003年4月份，吉山二、三社区一淘办公，2007年9月份，合并建立**吉山二社区**。

## 参考资料
马军巷社区

**马军巷社区**，是吴越湖州市吴兴区月河街道个一隻社区。

马军巷社区有拉湖城务前河个南岸，东到环城东路，南到狮象弄，西到骆驼桥东堍。根据2023年个《浙江省标准地名录》，马军巷社区面积0.07平方公里，人口1544人。

## 历史
宋朝辰光，归湖城归安县左二厢（东厢）归安界。元朝辰光归湖州路录事司，是左二厢归安界。明代是归安县第十一西区归安界，置有通济铺、嘉泰铺。清朝辰光是归安县在城第六庄。民国初年归吴兴城；民国十八年（1929年）归吴兴县第十区道前里；民国廿年（1931年）改归道前镇；民国廿四年（1935年）归月河镇，置有第十三到十六保。1949年10月份，辖区建立马北、马中、马南三隻居委会。1956年2月份，居委会整顿改选个辰光，撤并成马南、马北居委会；1996年11月份，马南、马北居委会撤脱，建立马军巷居委会。2000年12月，居委会撤脱建立马军巷社区。

## 参考资料
伊朗伊斯兰共和国中央银行

**伊朗伊斯兰共和国中央银行**（）是伊朗个中央银行，负责发行伊朗货币里亚尔。

## 外部链接
* 伊朗伊斯兰共和国中央银行官方网站
伊朗伊斯兰共和国军队

**伊朗伊斯兰共和国军队**（）是伊朗伊斯兰共和国个武装力量个重要组成部分，下头是伊朗陆军、伊朗海军、伊朗空军搭仔。

## 外部链接
* 伊朗军队装备图集——新浪网
鹤溪街道

**鹤溪街道**，是浙江省丽水市景宁畲族自治县下頭个一隻街道辦事處。

鹤溪街道办事处驻复兴东路47号，辖区是鹤溪镇钟楼路（寨山桥）以南个场化，东到梅岐乡、南到东坑镇、西到澄照乡、北到红星街道，总面积98.05平方公里，总人口36960人 。

## 历史沿革
1956年属鹤溪镇。1960年属丽水县红星人民公社。1961年改归丽水县红星区。1962年改归云和县红星区。1984年归云和县鹤溪镇。1984年归景宁畲族自治县鹤溪镇。2007年，外舍、金钟两隻乡并鹤溪镇。2011年10月份，鹤溪镇撤脱，设立红星、鹤溪两隻街道，鹤溪街道是原来鹤溪镇个南部。

## 行政區劃
鹤溪街道管城南、城西、百岁箇3隻社区居委会搭鹤溪、包凤、浮丘、张村、敕木山、三枝树、东弄、鹤木岭箇8隻行政村，58個自然村。

## 參考資料
国民力量

**国民力量**（，也叫**国民力量党**、**国民之力**）是大韓民國个一隻保守主義右翼政黨，是自由韩国党、新保守党、向未来前进4.0三隻政黨搭仔其他社會團體勒垃2020年2月17号合併成立个，原本叫**未來統合黨**（）。2020年9月2号改成现在箇名字。

## 標誌

Logo of the United Future Party.svg|未來統合黨時期標誌
Logo of People Power Party of Korea.png|國民力量時期臨時標誌
Logo of People Power Party of Korea.svg|國民力量時期標誌


## 參考文獻

## 外部链接
*國民力量黨
城南社区（景宁县）

**城南社区**，是浙江省丽水市景宁畲族自治县鹤溪街道下头个一隻社区。

城南社区是2020年3月份成立个。根据2023年个《浙江省标准地名录》，城南社区面积0.48平方公里，人口905人。

## 参考资料
城西社区（景宁县）

**城西社区**，是浙江省丽水市景宁畲族自治县鹤溪街道下头个一隻社区。

城西社区是2001年成立个，勒垃县城个西面路段，东起鹤溪河，西到县城山坳，北靠寨山桥，南到山哈宫。根据2023年个《浙江省标准地名录》，城西社区面积0.52平方公里，人口4197人。

## 参考资料
百岁社区（景宁县）

**百岁社区**，是浙江省丽水市景宁畲族自治县鹤溪街道下头个一隻社区。

百岁社区是2020年3月份成立个，东到城区靠山，西到鹤溪河，南到鹤川路，北到钟楼路。根据2023年个《浙江省标准地名录》，百岁社区面积0.96平方公里，人口3312人。

## 参考资料
太平年

《**太平年**》（）是一部2026年中國大陸播出个歷史題材个電視劇。部劇是楊磊當總導演，董哲編劇，白宇、周雨彤、朱亞文、俞灝明、董勇、倪大紅、朱嘉琦等主演个，话个是五代十國末期到北宋初年变化搭仔吳越國「納土歸宋」桩历史事体。

部劇2026年1月23號勒垃中央電視台綜合頻道（CCTV-1）夜到九點鐘播出，還勒垃愛奇藝、騰訊視頻、芒果TV等網絡平台丄同步播出。

## 參考資料
鹤溪村（景宁县）

**鹤溪村**，是浙江省丽水市景宁畲族自治县鹤溪街道下头个一隻行政村。

根据2023年个《浙江省标准地名录》，鹤溪村面积4.9平方公里，人口2243人。

## 参考资料
包凤村

**包凤村**，是浙江省丽水市景宁畲族自治县鹤溪街道下头个一隻行政村。

2019年，城西村、包凤村搭扫口村合并成新个包凤村。根据2023年个《浙江省标准地名录》，包凤村面积3.71平方公里，人口410人。

## 参考资料
张村村（景宁县）

**张村村**，是浙江省丽水市景宁畲族自治县鹤溪街道下头个一隻行政村。

2019年，张村村、双后岗村搭旱塔村合并成新个张村村。根据2023年个《浙江省标准地名录》，张村村面积7.36平方公里，人口1323人。

## 参考资料
红星街道（丽水市）

**红星街道**，是浙江省丽水市景宁畲族自治县下頭个一隻街道辦事處。

红星街道办事处驻胜利路70号，总面积194.85平方公里，总人口39228人。

## 历史沿革
1956年属鹤溪镇。1960年2月份归丽水县红星人民公社（也是难朝街道名头个由来）。1961年改归丽水县红星区。1962年改归云和县红星区。1984年归云和县鹤溪镇。1984年归景宁畲族自治县鹤溪镇。2007年，外舍、金钟两隻乡并鹤溪镇。2011年10月份，鹤溪镇撤脱，设立红星、鹤溪两隻街道，红星街道是2012年5月24号成立个，是原来鹤溪镇个中部搭北部。

## 行政區劃
红星街道管仙童、红星、外舍、金仙寺、团结箇5隻社区居委会搭城北、王金垟、岗石、岭北、岚山、杨绿湖、小金州、金包山、和兴、金钟源箇10隻行政村。

## 參考資料
和兴村（景宁县）

**和兴村**，是浙江省丽水市景宁畲族自治县红星街道下头个一隻行政村。

2019年，大吴山村、外舍社区股份经济合作社（原来个外舍村）合并成新个和兴村。

## 参考资料
金钟源村

**金钟源村**，是浙江省丽水市景宁畲族自治县红星街道下头个一隻行政村。

2008年为咾造滩坑水电站，岭根村搭徐山村合并成功岭根源村。2019年，岭根源村搭潘坑村合并成金钟源村。金钟源村勒垃景宁个东北部，到县城大概25公里，搭云和县、莲都区搭界，村域面积21.25平方公里，管7隻自然村22隻村民小组，户籍人口673户1768人，村丄向常住人口只有200人左右。

## 参考资料
仙童社区

**仙童社区**，是浙江省丽水市景宁畲族自治县红星街道下头个一隻社区。

仙童社区是2001年成立个，东起环城东路，西到鹤溪中路，北到人民中路，南到钟楼路。根据2023年个《浙江省标准地名录》，仙童社区面积0.43平方公里，人口4529人。

## 参考资料
红星社区（景宁县）

**红星社区**，是浙江省丽水市景宁畲族自治县红星街道下头个一隻社区。

红星社区是2001年成立个。根据2023年个《浙江省标准地名录》，红星社区面积0.55平方公里，人口6425人。

## 参考资料
敕木山村

**敕木山村**，是浙江省丽水市景宁畲族自治县鹤溪街道下头个一隻行政村。

2019年，敕木山村、惠明寺村搭周湖村合并成新个敕木山村。根据2023年个《浙江省标准地名录》，敕木山村面积8.23平方公里，人口846人。

## 参考资料
外舍社区

**外舍社区**，是浙江省丽水市景宁畲族自治县红星街道下头个一隻社区。

外舍社区是2012年7月份成立个，是原来个外舍行政村滩坑库区移民搭新开发区组合成个。社区东连降石村，南接王金垟村，西面搭城北村搭界，北面搭岭北村隔湖。根据2023年个《浙江省标准地名录》，外舍社区面积2平方公里，人口939人。

## 参考资料
金仙寺社区

**金仙寺社区**，是浙江省丽水市景宁畲族自治县红星街道下头个一隻社区。

金仙寺社区是2013年1月份成立个，西到鹤溪河，南到寨山脚，东面靠山，南到溪口。根据2023年个《浙江省标准地名录》，金仙寺社区面积0.7平方公里，人口3556人。

## 参考资料
团结社区（景宁县）

**团结社区**，是浙江省丽水市景宁畲族自治县红星街道下头个一隻社区。

团结社区是2020年3月份成立个，是原来个红星社区重新划分之后组建个新社区，勒垃县城北面，东到环城东路后山，南到团结路，北到体育广场，西到鹤溪河。根据2023年个《浙江省标准地名录》，团结社区面积1.2平方公里，人口2035人。2025年左右，常住人口3165户9520人。

## 参考资料
回车岭村

**回车岭村**，是吴越浙江省湖州市长兴县和平镇个一隻行政村。

回车岭村有拉长兴县和平镇个西部，S306省道东西穿过，东面是新港村，南面是长岗村，西面是横涧村，北面是红山村。2022年底，回车岭村域面积11.37平方千米，有回车岭、杨府庙、吴山寺、三矿四隻自然村，12個承包组，全村有845户2668人，裏向男人1655人、女人1013人。有65個姓，主要是曾、周、许、温、卢、林、池、黄姓。方言有河南话、平阳话、瑞安话、建德话，主要是平阳话。

2017年9月份，原来个回车岭村搭三矿村合并成回车岭村。

## 参考资料
小金州村

**小金州村**，是浙江省丽水市景宁畲族自治县红星街道下头个一隻行政村。

小金州村勒垃滩坑水电站库边丄，景青公路个旁边。2008年小粗、陶洲、金钟村撤并成功小金州村。根据2023年个《浙江省标准地名录》，小金州村面积26.48平方公里，人口918人。村裏向三分之一是畲族人。

## 参考资料
簏儿

**62**（吴语拼音：Loh er），正字可能是**簏儿**、**盝儿**或者**箓儿**，是杭州话个言话，用来形容人呆戳戳，笨兮兮个，现在年轻人也用来嘲自家，部分杭州市民商家还会得庆祝62节，62节也畀人嘲是杭州个市民节。杭州个62路公交车因为勒垃车屁股显示屏丄显示"62请注意刹车"畀杭州人投诉过，也有杭州人弗垃6月2号过自家生日，讨厌62号个门牌号。

## 来源
杭州方言专家曹晓波等人认为，箇词个正字应该是“**簏儿**”，老底子一种竹头做个书盒子。《晋书·刘柳传》里向，刘柳嘲傅迪“读书虽多，而无所解，可谓书簏也”，再加上儿化音么变成“簏儿”。“簏儿”因为好用数字替代，短小便当，传播唻广。

网友认为有弗同个出处。有话20世纪80年代末沈塘桥地区街丄个阿飞学古文里向“老儿”骂人变过来个，也有话是南宋个“落魄人儿”个熟语演变来个，还有认为“六儿”是嘲勒垃亲人故脱第六天而弗是头七祭奠亲人个笨蛋，也有认为“瓜佬儿”“娘卖日佬儿”咾啥个骂人言话简化出来个。

## 参考
新港村（长兴县）

**新港村**，是吴越浙江省湖州市长兴县和平镇个一隻行政村。

新港村有拉和平镇个西南部，地貌是西南丘陵，东北平原。名字是从流过村坊个和平新港来个。下头有大勤、后山、石家坞、椅子岭、螺山、河湾、港东、清水港、羊毛山、庄桥、乌盆山、大路、西高地箇13隻自然村搭1隻新港新村，34隻村民小组。方言有苏北话、河南话、长兴话。根据2023年个《浙江省标准地名录》，新港村面积7.8平方公里，人口3519人。

2002年，后山村、西高地村搭庄桥村合并组建新港村。2008年，大勤村并和平村。2011年，新港村并和平村。2013年，新港村搭原来个大勤村从和平村划出，组建新港村。

## 参考资料
城山村（长兴县）

**城山村**，是吴越浙江省湖州市长兴县和平镇个一隻行政村。

城山村有拉长兴县和平镇个东面，东面搭东山村搭界，西面搭和平村搭界，南面搭吴村村搭界，北面搭横山村搭界，306省道从村裏向穿过，是隻半山区村。下頭有城山、城山沟、小西村、大昌、黄小冲、何家西、城山寺、毛家岭、瓦湾、柳家老湾箇11隻自然村根据2023年个《浙江省标准地名录》，城山村面积6.9平方公里，人口1982人。

2002年，城山村、何家西村、杨桥村撤脱，组建新个**城山村**。

## 参考资料
勤劳社区（长兴县）

**勤劳社区**，是吴越浙江省湖州市长兴县和平镇个一隻社区。

勤劳社区是2013年成立个。社区个名字是从集镇老街勤劳街来个。根据2023年个《浙江省标准地名录》，勤劳社区面积2.3平方公里，人口1429人。

## 参考资料
霅溪村

**霅溪村**，是吴越浙江省湖州市长兴县和平镇个一隻行政村。

霅溪村有拉和平镇个西北部，到县城20公里，长和公路从村裏向穿过，到11省道近1公里，到西苕溪1.5公里。面积5.9平方公里。下頭有七草浜、百果树、霅泉、寺姑墩、沈家里、章家里、彭家里、潘家山、㘰里塘、山脚下、陈家村、梅树弄、㘰脚里、吴家、关帝庙、天车园、朱家桥、施家东、施家西、张家、曹家箇21隻自然村。根据2023年个《浙江省标准地名录》，霅溪村面积5.9平方公里，人口3919人。姓主要有陈、张、李、朱、王、吴、潘、彭、胡。方言有长兴闲话、河南闲话，主要是长兴闲话。

2017年11月份，施家村搭石泉村合并成霅溪村。

## 参考资料
便民桥村

**便民桥村**，是吴越浙江省湖州市长兴县和平镇个一隻行政村。

便民桥村是2017年原来个便民桥村搭庄里村合并来个，东到和平港，西面搭霅溪村搭界，南到龙潭山，北靠西苕溪，是典型个平原斗区村。下头有23隻自然村。根据2023年个《浙江省标准地名录》，便民桥村面积8.2平方公里，人口4250人。

## 参考资料
长城村（长兴县）

**长城村**，是吴越浙江省湖州市长兴县和平镇个一隻行政村。

长城村有拉和平镇个北部，东面是狄家㘰，南面是和平村，西面是便民桥，北面搭吕山搭界。年末，区域面积5.7平方千米，下頭有雉潭㘰、严家角、殷家㘰、下半㘰、东埂、东横头、王家塘、南埂、三房庄、毛家湾、南庄、滕家塘、徐家㘰、黄良湾、牧湾箇15隻自然村。主要姓徐、殷、莫、吴，方言有长兴闲话搭河南闲话，主要是长兴闲话。根据2023年个《浙江省标准地名录》，长城村面积5.7平方公里，人口2789人。

村名是從老底子个长桥乡、城山乡来个。2002年，徐家㘰、南庄、金孙㘰三隻行政村合并成长城村。

## 参考资料
横山村（长兴县）

**横山村**，是吴越浙江省湖州市长兴县和平镇个一隻行政村。

2017年1月份，水产村并横山村。横山村有拉长兴县和平镇个东面，东面是东山村，南面是城山村，西面是长城村，北面是狄家㘰村，到和平镇6公里。2022年底，面积4.3平方公里，村委会驻地和平镇横山村张家弄自然村，下辖头有金墩桥、下庄、姚里、横山边、张家弄、水产、山湾里、竹桥头、横山、静山箇10隻自然村。主要姓庄、朱、张、徐、刘，大部分人讲长兴闲话、河南闲话。根据2023年个《浙江省标准地名录》，横山村面积4.3平方公里，人口1872人。

## 参考资料
狄家㘰村

**狄家㘰村**，是吴越浙江省湖州市长兴县和平镇个一隻行政村。

狄家㘰村有拉和平镇个北部，东面搭吴兴区搭界，西面搭横山、长城兩隻村坊搭界，南面是东山村，北面是西苕溪，搭吕山乡隔开条河港。是平原㘰区地貌。西苕溪、人塘河两大水系环绕半個村。2022年年底，狄家㘰村面积2.9平方公里，管上殷桥、泥船湾、张家湾、下殷村、下吴、狄家㘰箇6隻自然村，7隻村民小组，年底全村528户，总人口1585人，裏向男人家有798人，女人家有787人。主要姓钱、吴、徐、潘、李、费，长兴闲话偏吴兴口音。根据2023年个《浙江省标准地名录》，狄家㘰村面积3.2平方公里，人口1590人。

## 参考资料
东山村（长兴县）

**东山村**，是吴越浙江省湖州市长兴县和平镇个一隻行政村。

东山村有拉长兴县和平镇个顶东面，是和平镇个东大门，11省道拉村裏向穿过。东面是妙西肇村，南面搭吴村搭界，西面搭城山村、横山村搭界，北面搭狄家㘰村隔开条河港。村域面积9.6平方米，下头有15隻自然村。2022年底，全村827户，2687人，裏向男人家1331人，女人家1356人，主要姓王、费、毛、朱、徐、吴、陆、杨。方言有长兴闲话、河南闲话搭江北闲话，主要讲长兴闲话。根据2023年个《浙江省标准地名录》，东山村面积9.6平方公里，人口2659人。

东山村是2002年凡市、东周、桥南三隻行政村合併来个。

## 参考资料
𱴑碛村

**碛村**，是吴越浙江省湖州市长兴县和平镇个一隻行政村。

𱴑碛村有拉长兴县和平镇南部个山区，东面搭滩龙桥村搭界，南面搭方家庄、周坞山搭界，西面搭安吉县梅溪镇搭界，北面搭马家边村、吴村搭界。2022年底，区域面积17.7平方千米，下辖𱴑碛里、施村、黄家湾箇3隻自然村，7隻村民小组，村委有拉人顶多的琛碛里自然村。年底村人口总户数430户，总人口1361人，裏向男人家723人，女人家638人。主要姓郭、李、孙、易、郑、张、赵、于。方言有长兴闲话、河南闲话、温州闲话，主要是长兴闲话。根据2023年个《浙江省标准地名录》，𱴑碛村面积17.7平方公里，人口1377人。

## 参考资料
滩龙桥村

**滩龙桥村**，是吴越浙江省湖州市长兴县和平镇个一隻行政村。

滩龙桥村有拉长兴县个东南部，到离镇中心13公里，搭吴兴区妙西镇搭界。2022年底，区域面积12.4平方公里，管吴家冲、滩龙桥、百步岭、堂坞里、大麦涧、叉头坞6隻自然村，4隻村民小组，年底全村人口总户数252户，总人口873人。主要姓徐、殷、莫、吴，方言有台州闲话、长兴闲话、河南闲话，主要是台州闲话。根据2023年个《浙江省标准地名录》，滩龙桥村面积12.4平方公里，人口868人。

## 参考资料
杨绿湖村

**杨绿湖村**，是浙江省丽水市景宁畲族自治县红星街道下头个一隻行政村。

2008年，因为滩坑电站建设个需要，杨山村搭绿草村合并成功**杨绿湖村**，下头管杨山村、大畈村、新绿草箇三隻自然村。根据2023年个《浙江省标准地名录》，杨绿湖村面积24.66平方公里，人口604人。

## 参考资料
岭北村（景宁县）

**岭北村**，是浙江省丽水市景宁畲族自治县红星街道下头个一隻行政村。

2008年，因为滩坑电站建设个需要，原来个岭北、新华、石龙、白岸、西汇合并成功**岭北村**。2010年之后搬迁到县城外舍新区个北岸，是一隻政策性集中安置村。岭北村安置人员3000人左右，常住人口1500人左右，裏向40%是畲族人。根据2023年个《浙江省标准地名录》，岭北村面积24.66平方公里，人口604人。

## 参考资料
岗石村（景宁县）

**岗石村**，是浙江省丽水市景宁畲族自治县红星街道下头个一隻行政村。

岗石自然村个名字是汇头岗搭石圩两村个名头组合成功个，也叫降石村，大部分是畲族人。2008年，原来个岗石、汇田、大常、金村四隻村合并成功**岗石村**。根据2023年个《浙江省标准地名录》，岗石村面积23.46平方公里，人口749人。

## 参考资料
城北村（景宁县）

**城北村**，是浙江省丽水市景宁畲族自治县红星街道下头个一隻行政村。

城北村勒垃县城北部，根据2023年个《浙江省标准地名录》，城北村面积9.83平方公里，人口1608人。

## 参考资料
王金垟村

**王金垟村**，是浙江省丽水市景宁畲族自治县红星街道下头个一隻行政村。

王金垟村勒垃县城东北部，到县城5公里，是一隻畲漢聚居村，畲族人占一半左右。根据2023年个《浙江省标准地名录》，王金垟村面积6.4平方公里，人口981人，名头是王贩、金岱洋、杨柳环三村个名头各取一個字。

## 参考资料
渤海镇（丽水市）

**渤海镇**，是浙江省丽水市景宁畲族自治县下頭个一隻行政建制镇。

镇政府勒垃渤海村，人口1467人。

## 历史沿革
渤海村是南宋祥兴元年（1278年）建立个，原来是生满蒲草个沼泽地，四面全是山，溪水环流，盖咾叫“蒲海”，后歇来写成功“渤海”。清朝手裏归一都，宣统两年（1910年），设立渤海乡。

1949年建渤海乡，1958年叫渤海管理区，1961年改成功公社，1984年重新改成乡，1992年渤海乡搭大都乡合并改建渤海镇。

2003年5月份，造滩坑水电站，没脱个地方包括渤海、旦水、大都、石塘口、沈坑、叶处、鲍山头、梅坑、门潭、湖坑、鳗段、后砻第12隻行政村，廿隻自然村，移民1691份人家，6630個人。2004年，为仔造滩坑电站水库，镇政府驻地渤海村没脱，2006年底，镇人民政府搬到鲍山头村垟岗。

## 行政區劃
渤海镇管6隻行政村：渤海、安亭、石塘山、旦水、后垄、东湖。

2021年，县政府同意撤脱渤海居委会建制。

## 参考资料
渤海村（景宁县）

**渤海村**，是浙江省丽水市景宁畲族自治县渤海镇下頭个一隻行政村。

梅坑村搭叶处村合并成功梅坑村。大都村搭门潭村合并成大都村。2019年，鲍山头村、梅坑村、大都村合并成**渤海村**，3月19号正式揭牌。村委驻地梅坑村。根据2023年个《浙江省标准地名录》，渤海村面积41.98平方公里，人口1966人。

## 参考资料
安亭村（景宁县）

**安亭村**，是浙江省丽水市景宁畲族自治县渤海镇下頭个一隻行政村。

安亭村勒垃景宁县个东北部，平均海拔780米，管安亭、上寮、北山、底梅源、外梅源、双叶湾、黄坑下箇6隻自然村。根据2023年个《浙江省标准地名录》，安亭村面积9.98平方公里，人口1058人。畲族人口佔百分之四十多。

## 参考资料
石塘山村（景宁县）

**石塘山村**，是浙江省丽水市景宁畲族自治县渤海镇下頭个一隻行政村。

石塘山村是石塘口村搭石塘山村合并来个。下头有陈岙、石塘山、岭后箇3隻自然村。根据2023年个《浙江省标准地名录》，石塘山村面积7.58平方公里，人口506人。

## 参考资料
旦水村

**旦水村**，是浙江省丽水市景宁畲族自治县渤海镇下頭个一隻行政村。

旦水村是沈坑村、旦水村、外湾村搭鳗段村合并来个。根据2023年个《浙江省标准地名录》，旦水村面积25.12平方公里，人口997人。

## 参考资料
东湖村（景宁县）

**东湖村**，是浙江省丽水市景宁畲族自治县渤海镇下頭个一隻行政村。

东湖村是湖坑村搭东山村合并来个。东湖村搭文成、青田两县搭界，个七隻然村(：东山、下东山、岭脚、驮圩、小圩、官田、湖坑根。据2023年个《浙江省标准地名录》，东湖村面积16.35平方公里，人口1021人。

## 参考资料
东坑镇（丽水市）

**东坑镇**，是浙江省丽水市景宁畲族自治县下頭个一隻行政建制镇。

东坑镇镇政府驻东坑村，人口4227人。

## 历史沿革
1990年9月份，**东坑乡**改成**东坑镇**。1992年5月份，北溪乡、白鹤乡并到东坑镇。

## 行政區劃
东坑镇管10隻行政村：北溪、心田、新和、儒章、东坑、杨斜、白鹤、桃源、深垟、茗源村。

2019年，东坑镇19個行政村撤併到10個行政村。2021年，县政府同意撤脱东坑居委会建制。

## 參考資料